
Despues di tur polemica, awe reunion publico di Parlamento lo tuma lugar 

Turisme na Aruba la preduciende 

e suma di 2.9 biyen 


AWE mainta pa 9 or, Parlamento lo cuminsa trata e ley di All Inclusive, 
unda a keda stipula cu cada Parlamentario lo tin 20 minut pa hiba 
palabra den prome rond y 10 minut den di dos buelta. 

Tin varios raport riba mesa cu sigur lo haya atencion y e ultimo tabata 
uno di Banco Central, cu contrario na loke cu algun politico a spera 
no tin nada contra di All Inclusive. 

All Inclusive no ta un problema na Aruba so, pero e ta un trend mundial, 
cu ta motibo cu na varios pais, incluso Aruba kier mira un regulacion 
den e ley. Esey mester wordo discuti awe mainta. 

Un reunion di un ora a bira di 3 ora largo, demostrando interes cu tin 
pa cu e ley di All Inclusive. Mester defende economia di Aruba, unda 
por mira cuanto un turista di All Inclusive ta gasta na Aruba. 

Sigur na final di tratamento di e ley aki awe den Parlamento, sigur lo 
bin varios amienda. Aruba ta haya un suma substancial for di industria 
turistico. Aruba ta haya 2.9 biyon dolar, cu sigur ta confirma un bon 
trabao den mercadeo di turismo di Aruba. 

No por compara Aruba cu Jamaica of Santo Domingo, pasobra Aruba 
su turismo ta diferencia masha hopi cu e paisnan menciona. 

Si analisa den breve opinion di cada politico, por mira e diferencia di 
opinion cu tin. 

Dangui Oduber (MEP) 

Miembro di MEP, Dangui Oduber, despues 
di a tende e presentacion di Banco Central 
a conclui cu Minister di Turismo, Otmar 
Oduber, mes no a percura pa presenta un 
conclusion p’e cambio di ley. Pero di otro 
banda mesun Minister aki kier bin cu 1500 
kamber all inclusive mas. 

Loke cu Banco Central a presenta, cu all 
inclusive actual na Aruba, ta crea cupo 
di trabao, cu e huespednan ta sali for di 
e hotelnan aki y ta come e.o. den restau- 
rantnan local. 

Cu otro palabra, Banco Central su presentacion tabata uno positive, 
pero na opinion di Dangui Oduber, Minister Oduber kier mete den 
maneho di hotelnan y esey t’e problema. 


Oduber kier bin cu un regulacion di mercado di All Inclusive, e mester 
a bin cu un anti-trust legislation. 

Banco Central ta bisa mesun cos. Pesey na opinion di PDR, mihor 
Minister Otmar Oduber retracta e ley aki. 

Rene Herde (AVP) 

Lider di fraccion di AVP ta hopi convenci 
cu e presentacion di Banco Central y ta 
cla pa atende e ley di All Inclusive. 

E investigacion pidi a wordo haci pa AVP 
na Banco Central pa traha un investiga- 
cion. E decision pa yega na un forma di 
regulacion y no prohibi ta loke e ley aki 
ta papia di dje. 

Si analisa e concepto huridico y esun 
economico, di acuerdo cu Rene Herde 
no ta scoge pa un forma di regulacion. 

Esey Parlamento kier haci, unda BCA ta mustra cu e ganashi cu turismo 
ta haci, no ta paden di hotelnan, pero pafor di e hotelnan. 

Evel^m Wever Croes (MEP) 

Lider di MEP, Evelyn Wever Croes a atende 
hopi riba e area huridico na momento di 
trata e raport di All Inclusive pa trata den 
Parlamento awe. 

Raad van Advies, a bari e ley aki for di mesa 
y a pidi Minister Oduber pa no presenta e 
lehy aki mes. 

Despues di presentacion di Banco Central, 
lider di MEP, Evelyn Wever Croes ta haya cu 
Banco Central a duna mas forza n’e demas 
stakeholdernan y sigur no ta comparti di e 
opinion di Minister Otmar Oduber. 

Mester haci un estudio pa demostra cu All Inclusive ta negative pa 
Aruba su economia. Banco Central ta haya cu All Inclusive tin un 
impacto positivo pa economia di Aruba, generando 720 miyon florin, 
1700 tata di famia tin trabao, 15% di nos economia ta bon. Pero si 
tin un impacto negativo, anto e ora ey por bin cu un ley asina, segun 
Evelyn Wever Croes. 





Andin Bikker (PDR) 

Loke cu e lider di PDR no por compronde 
con Minister Otmar Oduber ta conclui for di 
relato di Banco Central, cu e ley ta uno hopi 
bon y hasta perfecto. 

E relato berdad no tin un impacto negativ. 
Pero loke si a por conclui t’e claim cu tin di 
60 miyon florin. 

Esaki por afecta e clima di inversion, siendo 
Andin Bikker ta haya cu si Minister Otmar 

Sindicato di Maestro di Aruba 

SIMAR ta cuestiona e 
forma cu Directie di 
EPI a trata cu e welga 
di nan Managernan 



EN conexion cu e welga di e Man- 
agernan di Colegio EPI, Directie 
di EPI a dicidi di manda un carta 
na tur docente supuestamente pa 
duna informacion y pa pidi sos- 
ten y cooperacion di docentenan 
p’asina habri e aña escolar manera 
planea. 


SIMAR ta cuestiona e forma cu 
Directie a scoge pa atende cu ful 
e situacion, ya cu nan a dicidi di 
manda cuater carta y informacion 
personal di e Managernan cu ta 
regarda e caso abiertamente pa 
docentenan. 

Mas aun, SIMAR ta cuestiona e 
hecho cu Directie na un forma 
masha no-profesional a opta pa 
manda informacion personal, 
e. o. salario di e Managernan, 
publicamente den medionan di 
comunicacion. 

Dicon Directie no a informa e 
docentenan di cuanto nan mesun 
salarionan y nan toelage y benefi- 
cionan ta, p’asina cada ken por a 
saca nan conclusion? 

Cartanan cu a ser manda pa do- 


centenan ta cartanan manda dor 
di DPS y di SIMAR pa Minister y 
corespondencia entre abogadonan 
di SIMAR y di Minister. 

Un solo carta a ser dirigi c. c. pa 
Directie di EPI, pues SIMAR no 
ta haya na su lugar cu a dirigi tur 
e cartanan menciona na docen- 
tenan. 

Mester remarca cu e miembro di 
Directie cu a publica e informacion 
eroneo aki den diferente medio di 
comunicacion, mes tabata forma 
parti di e cuerpo di Managernan y 
a lucha p’e mesun derecho cu awe 
e ta cuestiona. 

SIMAR ta di opinion cu Directie 
como bon dirigente, mester a aser- 
ca e Managernan pa mas informa- 
cion prome cu a haci e publicacion 
menciona. Un yamada pa reuni a 
sali despues cu ya tur docente y 
publico a ser informa, pa colmo 
cu informacion incorecto. 

E pregunta cardinal ta: cu ki meta 
Directie a tuma e paso aki, ya cu 
den bista di SIMAR no tabatin nin- 
gun motibo valido pa haci esaki. 
Mas aun como Educacion Inter- 
medio PROFESIONAL, e accion 
aki no ta e mihor ehempel pa stu- 
diantenan di EPI. 

SIMAR ta kere den comunicacion 


habri, transparente, respetuoso y 
corecto. 

Banda di esaki, SIMAR a haya 
informacion di docentenan miem- 
bro cu pa habri scol, Directie a opta 
pa duna studiante- y docentenan 
rooster bieu, mientras tin palabra- 
cionnan na final di aña escolar 
pasa pa cambio riba esakinan. 

Tambe a ser pidi na docentenan pa 
adapta rooster e. o. cu ta tarea di 
un Manager, ya pa tantisimo aña. 
Docentenan absolutamente no a 
acepta esaki. 

Tur e puntonan aki no ta na bie- 
nestar di enseñansa den EPI, ni na 
esun di docente- y studiantenan. 

Tampoco ta responsabel, segun 
SIMAR, pa habri scol sin e “lei- 
dinggevende”, esta e Managernan 
presente na nan respectivo Unit, 
cu ta esnan cu finalmente ta res- 
ponsabel pa e funcionamento y 
studiante di e scol presente. 

SIMAR no ta k ere cu dos (of tres) 
persona por atende cu e situacion 
aki, cu ta encera al rededor di 
1900 studiantey 135 docente (sin 
lubida e restante di personal cu 
tambe ta bou di nan liderasgo). 


Despues cu CAFT a analisa presupuesto 201 7 

E ta na Raad van Advies, prome di wordo manda pa Parlamento 

Di acuerdo cu Minister Angel Bermudez 


MINISTER di Finanza, mr. Angel Bermudez 
a confirma cu el a entrega presupuesto 2017 
caba na Raad van Advies, despues cu CAFT a 
haya esaki y dos siman pasa a duna nan con- 
seho. 

A hinca e consehonan di CAFT y a mande Raad 
van Advies. 

Awor ta warda e conseho di Raad van Advies 
pa inclui’e tambe den presupuesto y mande pa 
Parlamento. 

Debi cu rehabilitacion di e refineria no a tuma 
lugar ainda, dificilmente por traha cu datonan 
fiho y concreto pa loke ta trata cu e efectonan 
cu esaki por tin riba presupuesto. Esaki ta parti 


di loke CAFT, duna tambe como conseho pa 
tene cuenta cune. Despues di esaki por tin mas 
informacion concreto. Pesey durante trata- 
mento di presupusto, lo bin cu nota di cambio 
despues, segun Minister Bermudez. 

Manera e refineria rehabilita lo cuminsa mira 
un entrada. Minister Angel Bermudez a splica 
cu loke ta wordo gana na salario ta algo cu lo 
wordo hinca den economia local tambe. Mas 
leu tin e entradanan di lease di instalacionnan 
aki. 

Tur hende ta ancioso p’e actividad cuminsa pa 
calcula e presupuesto. Hecho ta cu ta mantene 
e gastonan mas hopi posibel abao. 


A stipula un norma di presupuesto, pa cuminsa 
paga e debenan di Aruba na 2018. 

Gobierno sigur ta tene cuenta cu tur conseho 
cu nan ta haya di e.o. CAFT y Raad van Advies, 
pero tambe di otro institutonan. Na momento 
cu ta compilando, presupuesto ta considera 
e consehonan aki y otro consehonan tambe. 

E responsabilidad ta keda di Gobierno cu ta 
wordo re-evalua den Parlamento, maske cu 
no ta tur biaha t’e caso. 

Minister Angel Bermudez a splica cu mester 
tene cuenta cu diferente realidad cu tin. Mester 
balansa e presupuesto pa sali husto. 

Andin Bikker (PDR): Mihor Gobierno retracta e ley di All-lnclusive 

Estudio di Banco Central ta 
confirma ponencia di PDR 
cu e ley actual tin su risiconan 

Y cu eigenlijk un ley di connpetencia ta mas indica 





DI un presentacion di 
Banco Central den Parla- 
mento diaranson atardi 
ultimo, a sali na cla cu 
e mercado di hotel All- 
Inclusive no tin impacto 
economico negativo riba e 
economia di Aruba. Asina 
mr. Andin Bikker a duna 
di conoce. 

Tambe a resulta cu np ta 
berdad cu e turistanan di 
hotelnan All Inclusive no 


ta sali for di hotel gasta 
den sectornan eyfo. 

Den comparacion, un tu- 
rista All-Inclusive ta gasta 
solamente 48 florin menos 
cu un turista normal! 

Mas aleu e percepcion cu 
hotelnan All-Inclusive lo 
ta tene hopi placa afo di 
e economia local (“leac- 
kage”) no ta cuadra cu rea- 
lidad. Dus tur e motibonan 
principal pa cual Gobierno 


kier introduci e ley di All- 
Inclusive np ta existi! 

Mas aleu Banco Central a 
mustra den su presenta- 
cion cu si kier bay regula e 
mercado di turismo, e ora 
a base di recomendacion 
di OECD y World Bank ei- 
genlijk lo ta mihor pa opta 
pa introduci ley di compe- 
tencia (“Anti-trust law”) 
cu ta controla via un ór- 
gano independiente, algo 
cu PDR a bin ta mustrando 


varios siman caba. 

PDR a yega di mustra cu 
tin un Mededingingsver- 
ordening desde 2013 den 
Parlamento di cual por 
ehempel articulo 2.8 lo por 
wordo usa pa regula e.o. e 
mercado di All-Inclusive 
via un organo indepen- 
diente (y no via un Minis- 
ter cu tin lunas caba den 
pleito cu e sector y cu no 
por wordo considera im- 
parcial). 

Mas aleu, for di un estudio 
legal cu Banco Central a 
laga haci a resulta cu, mes- 
cos cu PDR a constata, por 
tin risiconan di claimnan 
legal mara n’e concepto di 
ley di All-Inclusive actual. 

E risico di claimnan ey 
segun PDR por a deduci 
por wordo cuantifica na 
mmimo 60 miyon florin. 
Fuera di esey a resulta di e 
estudio cu Banco Central a 
haci cu tin un risico adicio- 
nal cu inversionnan na un 
balor di 100 miyon florin 
lo keda sin wordo haci dor 
cu e clima di inversion lo 
wordo afecta mas ainda 
dor di peso di regulacion 
(“regulatory burden”). 


E propio conseho legal 
cu Banco Central a busca 
lo ta bisa tambe cu lo ta 
bon pa haci un estudio 
economico adicional pa 
cu cierto aspecto clave cu 
e ley actual ta basa su mes 
riba dje. 

Banco Central a indica 
tambe cu ohala lo tabatin 
mas tempo pa haci mas 
estudio. Finalmente Banco 
Central a recomenda pa en 
todo caso e ley no drenta 
na vigor prome cu 3 aña di 
transisicion e.o. paso den 
mundo hotelero ta boek pa 
seasons adelanta. 

Tumando tur lo menciona 
na cuenta, además e hecho 
cu AHATA no por haya 
su mes den e concepto 
di ley y tambe cu Aruba 
Gastronomic Association 
recientemente a pidi pa 
un cooling off period, PDR 
ta haya cu ta mihor pa 
Gobierno retracta e ley di 
All-Inclusive! 

Gobierno no mester bay 
experimenta cu e unico 
pilar económico cu a resta 
nos pais te awor, vooral 
awor cu ta resulta cu no 
tin motibo, Andin Bikker 
a conclui. 


Corte di Prome Instancia tin varios 
caso di violencia y ladronicia pa trata 


Horario 

Sospechoso 

Acto Castigabel 

08.15 

R.G.B. 

Pro forma. B. ta wordo acusa di posesion di un arma di candela y 
balanan riba 2 di mei 2016. 

08.30 

G.A.B.B. 

B. ta wordo atraca di ladronicia cu violencia riba 22 di april 2016. 

09.30 

A.R.St.J. 

St.J. ta wordo acusa di a intencionalmente maltrata un persona riba 3 di 
januari 2016, dor di dal e varios biaha cu un bat di baseball na su 
nanishi, su brazanan y mannan, a consecuencia di cual e persona a 
resulta gravemente herida. 

E ta wordo acusa di a intencionalmente destrui un bentana y un telefon 
celular riba 3 di januari 2016. 

10.30 

G.M.P. 

D.P. 

P. y P.P. ta wordo acusa di, conhuntamente cu un otro of otronan, 
ladronicia cu violencia di un heuptas di un turista, cu tabata contene 800 
dollar y/of 350 florin y/of un telefon celular y/of un charger /of un 
cartera cu rijbewijs y carchinan di banco y/of un paspoort riba 13 di 
januari 2016. 

E violencia a encera cu a gara e heuptas di e turista y a ranke for di su 
curpa. 

P. ta wordo acusa di kiebro y ladronicia, conhuntamente cu un otro of 
otronan, den un cas na Cura Cabai di un laptop y/of un aparato di wifi 
y/of un camera digital y/of un headphone den e periodo di 16 pa 20 di 
augustus 2014. 

E ta wordo acusa di kiebro y ladronicia, conhuntamente cu un otro of 
otronan, den un otro cas na Cura Cabai di un laptop den e periodo di 1 
juli 2014 pa 22 di augustus 2014. 

E ta wordo acusa di kiebro y ladronicia, conhuntamente cu un otro of 
otronan, den un auto di un tas riba 21 di november 2014. 

E ta wordo acusa di a intencionalmente maltrata un persona cu un arma 
(un cuchio) riba 5 di mei 2015. E ta wordo acusa di a kibra un bentana 
na un scol riba 5 di mei 2015. 

E ta wordo acusa di kiebro y ladronicia, conhuntamente cu un otro of 
otronan, den un cas na San Barbola di un paintball gun y/of otro 
propiedadnan di un persona riba 11 di mei 2015. 

P. y D.P.P. ta wordo acusa di kiebro y ladronicia, conhuntamente cu un 
otro of otronan, den un cas na Seroe Blanco di aparatonan electronico 
y/of otro pertenencianan di un persona riba 25 di november 2015. P. y 
D.P.P. ta wordo acusa di kiebro y ladronicia, conhuntamente cu un otro 
of otronan, den otro cas na Seroe Blanco di un Ipad y/of mas 
propiedadnan di un persona riba prome di december 2015. 

P. ta wordo acusa di ladronicia di un tas di un turista riba 27 di december 
2015. 

Importante ta pa nos para banda 
di interes general di Aruba 

Awe diabierna 
lo trata ley di 
All Inclusive 
den Parlamento 


DESPUES di un cooling off period di 4 luna 
y cu raport di Banco Central riba All Inclusive 
ta cla lo trata e ley di All Inclusive den Parla- 
mento. 

E SWOT analisis di e raport di Banco Central 
pa cu All Inclusive ta pa un 95% den liña cu 
esun di PWC cu a wordo entrega na Parla- 
mento, Minister di Turismo Otmar Oduber a 
añadi. Sinembargo e raport di Banco Central 
a wordo traha riba peticion di e fraccionnan 
di AVP y MEP den Parlamento. 

Minister Otmar Oduber a splica cu e raport 
ta trata e ley di All Inclusive y e impacto di e 
industria riba economia di Aruba. 

E entrega di e raport a bay compaña pa un pre- 
sentacion di casi 4 ora, unda cu Banco Central 
a trece dilanti un analisis di e Strengths, Weak- 
nesses, Opportunities y Threats (puntonan 


fuerte, y oportunidad y menasa/risiconan) di 
e segment All Inclusive na Aruba, combina cu 
cifranan local. 


e punto cu e impacto di e bishitante All Inclu- 
sive ta menos riba nos economia, awor tin e 
cifranan riba mesa, actualiza pa Aruba. 


Den esaki por mira claramente cu e impacto pa 
dia di e bishitante All Inclusive riba economia 
di e isla ta hopi menos cu e impacto pa dia di 
un bishitante cu ta kedando den un kamber 
EP, Oduber a subraya. 

Minister Otmar Oduber a agrega cu Aruba 
Tourism Authority (ATA) a traha un raport, 
a haci diferente benchmark, PWC a traha un 
raport, y awor cu e raport di Centrale Bank 
por wak cu e contenido di e documentonan 
ta riba e mesun liña. 

Un raport di World Tourism Organization 
(WTO) tambe ta menciona factornan comun. 
Minister Otmar Oduber ta gradici Banco 
Central pa traha e raport den un tempo asina 
cortico, unda cu nan a logra crea diferente 
benchmark (comparacion) pa midi e contesta 
cu diferente raport caba a duna pa cu nan 
conclusionnan. 

Loke Centrale Bank a haci ta “plug in”, 
esta yena, e cifranan, y midi e impacto di 
diferente efecto cu e industria tin riba 
economia di Aruba. 

Awor no mester tin discusion mas riba 


E intencion ta pa Centrale Bank presenta e 
raport na Parlamento, y haci e raport oficial y 
publico prome cu e reunion di awe diabierna. 
Awor e oportunidad tey pa cada miembronan 
di Parlamento pone e raportnan banda di otro 
y lo mira cu nan ta practicamente identico. 
Minister Otmar Oduber ta satisfecho mirando 
e diferente raportnan cu a keda haci y ta sinti 
satisfecho p’e deci- 
sion cu a tuma 
pa bin cu e 
legislacion 
pa regula 
All Inclu- 

sive na ^ 

Aruba. 

Awo cu 2 florin mas, bo por gana e 


850.000 


*Af1.550.000,- + Af1.300.000,- 

Obtenibel na cualkier rebendedo di Lotto. sorteo ta awe nochi CXtfA 



Laat den septennber awor 

Aruba lo tin un 
Gobernador nobo 


PROME Minister Mike Eman a confirma cu e taba- 
tin un dialogo andando cu Minister di Relacionnan 
di Reino, Roland Plasterk riba e nombernan di esnan 
cu lo por bira e proximo Gobernador di Aruba. 

Pero den forma inespera Minister Plasterk a bira 
malo y segun informacion dentro di poco dia mas e 
lo reanuda su trabao. 

Pero siman pasa Secretario General di Relacionnan 
Interior, sr. van Zwol tabata na Aruba, unda a keda 
palabra cu probablemente den luna di september 
awor, Minister Roland Plasterk lo ta bek den opera- 
cion y como e ta mas envolvi den e dossier aki, e lo 
tuma un decision riba e candidatonan cu Aruba tin 
pa bira e proximo Gobernador. 

Asina cu Minister Roland Plasterk ta bek den oficina, 
lo sigui e dialogo pa Aruba haya su Gobernador nobo, 
cu lo por ta na luna di september awor. 


Banco di Seguro Social Aruba 


ANUNCIO RELACIONA CU 
CERAMENTO Dl SVb SU DEPARTAMENTONAN 
Dl PREMIEHEFFING Y FINANSAS 

Banco di Seguro Social Aruba SVb ta anuncia cu 
en conexion cu trabaonan di construccion, oficina di 
Premieheffing na Eagle y di Finansas lo ta cera pa 
publico riba: 

Diabierna 26, diaiuna 29 y diamars 30 augustus 

Durante e tres dianan aki oficina di departamento di 
Premieheffing lo keda habri na SVb San Nicolas. 

Doño di trabao y empleado cu mester inscribi por 
wordo atendi solamente na sucursal di San Nicolas 
durante e tres dianan aki. 

Durante e ceramente aki tur otro departamento 
di SVb ta keda habri na e orarionan normal. 

E ceramento aki no ta afecta nos calicenter 
tampoco nos systema di webportaal. 

Nos ta ofrece nos disculpa pa e inconveniencia aki. 

ir. Edwin M. Jacobs 
Director 


-( SVb - Seguridad pa Aruba su comunidad 


Aruba ta e destinacion mas gusta 
di KLM su ffrequent ffiyers na Suecia 


E compania Hulandes di aviacion KLM 
su mercado di frequent flyers na Suecia 
ta mira Aruba como e destinacion di nan 
soño, mas ainda cu luganan manera Rio 
di Janeiro - Brasil, Bali -Indonesia, of 
Havana - Guba. 

Ora ta papia di KLM, hopi hende ta pensa 
riba mercado turistico Hulandes. 

Hecho ta cu e aerolinea ta hiba y trece 
bishitantenan pa nos isla for di diferente 
luga na Europa. Schiphol (Aeropuerto 
Internacional di Hulanda) ta fungi como 
hub pa KLM pa henter mundo y for di ey- 
nan buelonan ta conecta desde y pa tur 
pais cu cual e parha blauw tin conexion. 
Un di e paisnan aki ta Suecia, y for di 
eynan Aruba Tourism Authority a ricibi e 
grato sorpresa cu Aruba ta e destinacion 
numero uno pa frequent flyers di KLM 
procedente di e pais ey. 

Esaki a sali na cla den un encuesta cu 
KLM a tene entre su pasaheronan mas 
frecuente na clausura di e campaña 
‘Dream Deals’, un di e actividadnan 
promocional mas grandi cu e compania 
a haci cu su aerolinea ruman, Air France. 
For di e encuesta a resulta cu Aruba 
ta e ‘dream destination’ mas gusta pa 
frequent flyers Sueco, lagando atras 
destinacionnan manera New York 
(Merca), Havana (Cuba), Cape Town 
(Zuid Africa), Bali (Indonesia), Rio de 
Janeiro (Brasil) y Hong Kong (China). 
E frequent flyers Sueco - por cierto parti 
di e segmento afluente cu ATA ta trata 
di atrae pa bishita nos isla - a duna di 
conoce den e encuesta cu masha par- 
ticularmente nan ta gusta Aruba su 
beachnan di santo blanco.Tambe ta hopi 
importante pa remarca cu seguridad ta 
un factor crucial pa e segmento aki ora 
ta boek vakantie. 

Ultimamente por nota cu actualmente 
ta evita pa bay destinacionnan den 
Medio - Oriente y Noord - Afrika, pa via 
di e disturbionan social y politico den e 
regionnan ey. 

Loke ta contribui na e popularidad di 


Aruba ta hecho cu e ta un destinacion 
“safe”. 

Compara cu juli 2015, Aruba a conoce 
un crecemento di 21.7% di bishitan- 
tenan Sueco durante juli 2016 y un 
incremento di 43.7% di anochi di aco- 
modacion di e pais aki. 

Durante e prome 7 luna di 2016 por 
deduci cu estadia di Sueconan ta di un 
averahe di 12.3 anochi. 

Manera ya ta conoci, e compania Hu- 
landes di aviacion KLM a introduci vue- 
lonan extra pa Aruba durante e zomer 
aki. 

Esaki a bin ta duna resultadonan hopi 
positivo, y debi na e exito aki a dicidi di 
ya aloca mas capacidad aereo pa Aruba 
pa e temporada di invierno 2016/2017. 
Esfuersonan entre ATA, AAA y Ministe- 
rio di Turismo cu KLM ta trece cu ne, cu 
fuera di Hulanda, tin oportunidad pa 
por crece mas den e otro mercadonan 
di Europa. ^ 

ATA continuamente ta den contacto cu 
KLM y otro socionan pa sea cambionan 
strategico y/of pa buelonan adicional pa 
nos destinacion. 

Ademas, ta trahando cu un ekipo di KLM 
como tambe cu Tour Operators p’asina 
yena e capacidad adicional. 

E mercado Europeo tin potencial fuerte 
pa crece restante di e aña aki y durante 
aña 2017. Actualmente mercadonan 
principal di Europa pa Aruba ta Hu- 
landa/Reinonan Uni/Alemania/Italia 
y Suecia. 

Esfuersonan di mercadeo di parti di KLM 
como tambe diferente acontecimiento 
importante di turismo na Europa ta 
mustra e importancia di aumenta e ca- 
pacidad di asiento pa nos destinacion. Pa 
e prome 7 luna di 2016, Aruba a ricibi 
un total di 45,633 bishitantenan for di 
Europa, cu ta 6.7% di e ‘marketshare’ di 
turismo pa nos isla. 

Europa a crece cu 6.5% den e prome 7 
luna pa loke ta bishitantenan ‘stay-over’ 
pa nos isla. 

E prestamo special aki cu un 
interes reduci te cu 6% ta 
exclusivamente pa clientenan 
cu kier cumpra un cas existente. 
No mester warda riba tereno of 
construccion, ademas bo ta 
yuda conserva nos medio 
ambiente. 


Financia di biaha pa drecha, 
embeyece y decora e cas na bo 
antoho, asina bo ta subi e balor di 
bo inversion exponencialmente. 
Na mes momento bo ta eleva e 
area unda bo ta bai biba, y di 
biaha contribuyendo na un miho 
Aruba. 


No warda mas pa cuminsa biba 
den bo propio hogar. Disfruta di 
un pago mensual comfortabel y 
un areglo bancario cu ta 
flexibel, responsabel y na bo 
fabor. 


Mehora -5^ 


Biba 


Cumpra 


Aplica online na cmb.loans 


Bo banco amigo 

^cmbnv.com n cmbnews @cmbnv □bobancoamigo 


Presta responsabel. E oferta aki ta vaiido te cu 31 di december, 2016. Interes efectivo pa e campaña "Cumpra, Mehora, Biba" ta 6.00% p.a. E oferta aki ta exciusivamente pa financiamento di compra di un cas existente. Seguronan reiaciona cu e 
hipoteca of e cas ta responsabiiidad di e ciiente. Gastonan administrativo ta 1.5% di e suma totai di e prestamo. Caribbean Mercantiie Bank N.V. ta reserva e derecho di por canceia e promocion aki na cuaikier instante. Cada apiicacion io wordo evaiua 
segun su propio merito y Caribbean Mercantiie Bank N.V. ta reserva e derecho di aprobacion di tur apiicacion cu wordo presenta na su oficinanan. Caribbean Mercantiie Bank N.V. ta ofrece un pakete atractivo di seguro B-Sure. Cuaikier descuento cu 
ta reiaciona cu añadi producto- of servicionan na un pakete bancario compieto ta un recompensa pa e ciiente su ieaitad. E reiacion entre Caribbean Mercantiie Bank N.V. y su ciientenan ta wordo determina pa e Condicionnan Generai di banco. E 
online calculatoraki ta un guia pa asisti e clienteyega na un aproximacionyta basa riba normanan di evaluacion di credito mantene pa Caribbean Mercantile Bank N.V. Pa un analisis mas detaya porfabor tuma contact cu un representante di banco. 

Kooyman Megastore • Av. E. J. (Watty) Vos 20 
www.kooymanbv.com • facebook.com/kooyman.megastore.aruba 


^3^ KOOYMAN MEGASTORE HABRI NON-STOP di 7am - 6pm y ZON 9am - 2pm 


o 


KOOYMAN 

DEAL OF THE WEEK 


MOSAICO 'STONY' 


Sespechoso busca pa husticia 
a keda deteni despues di 
purba bandona Aruba 


L 45 X B 45 cm 

Mosaico ceramico 

Pa uso paden of pafor 

Diseño di piedra cu structura 'antislip' 


DIARANSON anochi, 
un sospechoso cu ta bus- 
ca pa husticia a purba 
bandona Aruba, pero re- 
cherche di Noord a sigura 
pa cera fronteranan pa 
evita cu e y/of mas sos- 
pechoso huy. 


Personal di imigracion 
a haya e señal y a bati 
alarma. E sospechoso 
masculino su intencion 
di huy a keda interumpi. 
El a wordo deteni y trans- 
porta pa Warda di Shaba, 
unda a cuminsa cu intero- 
gacion. 


Den e siguiente dianan 
lo trata di amplia miho 
riba detayenan tocante 
e sospechoso aki y e mo- 
tibonan pakico e tabata 
busca pa husticia. 


Departamento di Impuesto mi ta informa: 

Servicio di caha na 
Oficina di Gobierno 
na Savaneta ta cera 
awe diabierna 19 di 
augustus 2016 

PA medio di e comunicado aki, Departamento di 
Impuesto ta informa cu no por duna servicio di caha 
na Oficina di Gobierno na Savaneta awe diabierna, 
19 di augustus 2016. Esaki tambe tabata e caso 
ayera. E motibo ta cu tabatin ladronicia di tubonan 
di koper cu a causa cu e parti unda Departamento 
di Impuesto ta ubica a keda sin airco. 

Dialuna proximo, Departamento di Impuesto lo 
continua cu su servicionan na Savaneta manera cus- 
tumber. Gerencia ta pidi disculpa na su clientenan 
pa e situacion inespera aki. 


FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

Solar Panel Connection 


SEER up to 25.00 

nS urce 

Home Energy System 

New generation of 
inverter minisplit 


LEÑNDX^ 


f 


Scotsman 

kBSfttrms 

OOOO 

proDiGy 

Parlamentario Clarisca Velasquez 
cu un apelacion na e lider di MEP: 

Stop di manda bo 
hendenan destrui y 
susha Aruba! 



“CU tristesa nos a tuma 
nota con na diferente parti 
na Aruba propiedadnan 
ta wordo susha dor di 
hendenan di MEP. Nan no 
por ta stima Aruba cu nan 
ta susha propiedadnan cu 
skirbimento di cosnan. 

Un apelacion na e lider 
di MEP pa stop su hen- 
denan cu sushamento di 
Aruba, pasobra esaki ta 
hopi mahos y ta hopi tristo 
con MEP ta pretende di 
ta stima Aruba, pero ta 
manda hendenan susha 
propiedadnan publico y 
tambe priva. 

Esaki no ta e forma pa haci, 
pasobra ta edificionan cu a 
caba di wordo renoba y ta 
hopi tristo con nos propio 
Arubianonan ta presta 
nan mes pa wordo instrui 
pa haci cosnan contra nos 
mesun pais solamente cu 
e meta politico pa destrui! 

Un apelacion na e lider di 
MEP: Stop cu destruccion 
y sushamento di nos dushi 
isla! 



Mainta 


w>AAv.facebook.corn/awemainta 



#1 Online 


UN HIPOTECA SOCIAL Y CU LO 
CONTRIBUI NA EMBEYECE ARUBA 



ORANJESTAD- 
Caribbean Mercantile Bank 
ta introduci riba merca- 
do un producto milenial y 
unico pa nos isla. Despues 
cu a analisa e demanda cu 
ta haya di clientenan, pero 
tambe studia e mercado di 
vivienda local y su prog- 
nostico, CMB a adapta su 
mes y crea un producto di 
hipoteca special y social. 

Mas y mas ta presenta ca- 
sonan unda cu yuinan of 
sobrinos kier cumpra cas 
di nan familiar (mayornan 
of otro famia). Sea cu e 
mayornan a bira grandi y 
no kier mantene un cas pa 
nan so mas, of kier muda pa 
un cas mas chikito. Tambe 
ultimo tempo e demanda di 
personanan di tercera edad 
pa biba den proyectonan di 
“assisted living” ta subien- 
do y ta birando algo mas 
comun. E ora un opcion 
mas comodo ta bende e cas 
di famia cu un miembro 
mas hoben cu sea ta cumin- 
sando riba su mes of ta ini- 
cia un famia ta buscando un 
opcion pa vivienda. 

Tin casnan tambe cu no ta 
wordo bendi di un miembro 
di famia pa otro, pero cu 
simplemente ta na benta. Pa 
esaki tambe tin un demanda 
creciente y e hipoteca nobo 
aki tambe ta aplicabel pa 
compra di e propiedadnan 
aki. 

Un di e bentahanan primor- 
dial di cumpra un cas exis- 


tente ta cu no mester warda 
riba tereno. Nos comunidad 
sa cu e proceso aki ta uno 
cu ta tuma hopi tempo y tin 
su complicacionnan. Hopi 
biaha wardando riba un 
tereno of un opcion pa un 
tereno por tuma hopi aña, 
y mientrastanto famia por 
sigui crece of cambia. 

Mas ainda, tin e factor 
di construccion. Esaki ta 
cuminsa cu pintamento di 
mapa, aprobacion di esaki, 
trahamento di presupuesto 
etc., te cu yega na e proce- 
so mes di construi cu ariba 
su mes ta bon conoci cu tin 
cu complicacionnan. Hopi 
biaha esaki ta yega na con- 
tribui na gastonan adicional 
cu ta imposibel pa premira. 

E factoman positivo y tam- 
be esnan menos positivo aki 
ta hiba cu mas y mas clien- 
tenan ta busca opcionnan 
di cumpra cas existente y 
renoba esaki. Hopi biaha 
ta haya e casnan aki riba 
mercado na prijsnan mas 
abao cu loke inicialmente 
lo por a calcula of specu- 
la. Ariba su mes esaki ta 
duna e cliente mas espacio 
pa por drecha of remodela 
e cas na su antoho. Ideanan 
di “home improvement” ta 
popular y cu bon ideanan y 
creatividad ta logra subi e 
balor di e cas. Esaki ta duna 
satisfaccion na e doñonan 
nobo di e cas, pero tambe ta 
añadi balor na e poder total 
financiero. 


Si dal un buelta rond riba 
nos isla por mira casnan 
bashi na benta, pero alaves 
ta mira mondinan ta wordo 
rosa pa traha casnan nobo. 
Loke na CMB nos a ripara 
cerca un porcion creciente 
di nos clientenan ta un con- 
ciencia di medio ambiente, 
unda clientenan ta prefera- 
ndo di cumpra cas pa asina 
no sigui afecta nos naturale- 
sa. Esaki ta un trend nobo 
cu ta di admira y sigur cu 
mester wordo recompensa. 

Introduciendo un presta- 
mo di hipoteca na 6% spe- 
cialmente pa compra di 
cas, CMB ta pensa di por 
acomoda clientenan cu e 
demanda aki. Asina stimu- 
lando un pensamento cerca 
nos famianan hoben cu ta di 
aplaudi y cu su consequen- 
cianan social, comunitario, 
ambiental y structural lo ta 
solamente positivo. 

CMB a lansa un calculator 
specialmente pa asisti ora 
di shop pa cas y asina duna 


clientenan un bista global 
di e posibilidadnan. Na mes 
momento e cliente por chat 
live usando eAmigo y haya 
tur contesta pa preguntanan 
cu por tin tocante hipoteca, 
seguro, compra y henter 
e proceso di bira doño di 
bo mes cas. Hunto cu bo, 
e cliente, nos expertonan 
por yega na un solucion di 
vivienda reponsabel y cu un 
pago mensual comfortabel 
unda cu bo por ta orguyoso 
di ta doño di bo mes cas. 

Mester remarca na mes 
momento cu CMB tin un 
relacion estrecho cu Fondo 
Nacional di Garantia y cu 
definitivamente compra di 
cas tambe por haci di e ga- 
rantia aki. Haciendo e posi- 
bel pa mas cliente por yega 
na nan cas. 

Tuma contacto cu nos via 
eAmigo na cmbnv.com 
of tambe via Facebook y 
combersa den tur confiansa 
cu nos. 

Dominos' 

BOULEVARD 


GOTO DOMINOS.AW 
FOR ALL CURRENT SPECIALS! 


Anuncio di robo y 
atraco den Sabadeco 

A CONDUCI 
NA MORTO 
Dl UN POLIS 



RIILES 


n 5943263 /5826732 ®]RijfchJ!lN* 

hermusnischQolnv.cQin sividivi i>c ostad 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragoa spec\áv% 



Samsung note edge 


blu sport 4.5 
afl. 210.CX) 


SamsungsS minl 
afl. 315.00 


AIbo: Samsung S6 , s6 mini, Samsung S4, Samsung 4 mini, S3 mini etc. 
Acoessoiies for all Samsung and Iphone models 


Toshiba Laptop 15.6 * 4Gb 320Gb Harddisk. Afl. 900.00 
Hp Ink catridges, Universal laptop adapters etc.. 
rfunes gift cards $ 10.00, $ 15.00 and $25.00, 

Google play cards and Playstation Network cards. 

Sales, repair and accessories for all Samsung models and other cellulars. 
Unbck, reload, reset, upgrade, replace lcd, keypad, speaker etc. 


KRALENDIJK - Diarazon anochi a 
drenta un informe cu lo tabatin un 
robo combiná cu atraco na Shores den 
Sabadeco. 

Un patruya policial mesora a wordo 
dirigi n’e sitio caminda cu aparente- 
mente e malhechornan tabata n’e sitio 
ainda. 

A sigi un persecucion na pia cu a wordo 
combiná cu un tiroteo. 

Den e ocasion aki e Polis Ferry Bakx a 
wordo heridá mortalmente y mester 
a wordo hiba hospital urgentemente. 

Polis Ferry Bakx ta na Bonaire for di 
2013. 

No obstante cu dokternan tabata di warda en espera di e paciente, despues a drenta 
e noticia cu e Polis a fayecé a consecuencia di e bala cu el a ricibi. 

Polis ta pidi cooperacion di pueblo a duna tur sorto di informacion cu nan tin dis- 
ponibel na telefon di urgencia: 417452. 

Cuerpo di Polis di Bonaire, pero tambe e pueblo di Bonaire ta den schok, pasobra nan 
no a spera cu un dia tin anti-socialnan dispuesto pa mata un Polis. 

E hecho aki, tambe a trece un nubia scur riba celebracion di Siman di Polis na Aruba. 
E Polisnan cu ta na Aruba den e asina jamá Siman di Polis tur a dicidi di bolbe ayera 
pa Bonaire. 



Detencion pa maltrato 

WILLEMSTAD - Diárazon 17 di 
augustus 2016 alrededor di 12.38 or, 

Central di Polis a dirigi un patruya na 
un cas na Caya Aesculapius pa un caso 
di maltrato. 

Riba Caya Aegeus e patruya a topa un 
hómber cu kap na cabez, élebog y na 
man y a declará cu el a keda maltratá 
pa un hómber. 

For di un investigacion a resultá cu dos 
hómber tabatin un discusion cu a ter- 
miná den maltrato cu machete. 

Cu ambulance a transportá e vfctima di 
30 aña di edad pa policlmica di SEHOS 
pa tratamento médico. 

N’e cas na Caya Aesculapius, Polis a detené e hómber C.E. naci na Jamaica di 23 di 
edad, como sospechoso di e maltrato ariba mencioná. 

A presentá e sospechoso dilanti di un Fiscal auxiliar kende a ordená su encarcela- 
mento, pendiente di mas investigacion. 

Hoben 
masculino 
la mallrala 
su pareha 
na casnan 
di pueblo 
di Sero 
Palrishi 


DIAHUEBS marduga, 
pa mas o menos 2:30, un 
problema serio a tuma 
luga na casnan di pueblo 
di Sero Patrishi. 

Un hoben masculino, pa 
un of otro motibo, a cum- 
insa maltrata su pareha di 
tal forma cu el a cuminsa 
grita pa auxilio, cual bisi- 
ñanan a scucha. 

Patruya a reacciona n’e 
yamada di urgencia y pre- 
senta n’e sitio pa detene e 
hoben agresor, kende por 
tabata bou influencia di 
algun substancia. 

Polis a tuma datonan di e 
dama, kende tambe a ricibi 
atencion medico di para- 
mediconan cu a presenta 
despues. E motibo tras di 
e problema no ta conoci. 


RICIBI 
AWIiNAINTA 
TIJR DIA DEN 



/—I 


Registra awo! 

Manda bo e-mail na 
noticia@awemainta. cora 








Ralaslii 


InselAir 


•W 


iJEpORTS 

’’ 

00 


FitOM 24TH TO 27TH AUG 

AT PALO MARGA RACE WAY 




USA . PUERTO RICO . VEIMEZUELA . CURACAO . 


_ ■ 


EVENTHOURS 

24TH TO 26TH 5PM TO 1AM 
27TH 4PM TO 1AM 

PACKAOES 

DIARASON + DIAHUEBS awg25 
DIABIERNA-i- DlASABRA awg 35oo 

PACKAGES AVAILABLE AT 

VALERO BOULEVARD . VALERO PONTON . VALERO ESSOVILLE . VALERO STA. CRUZ 
NAPA SHABA . NAPA STA. CRUZ . NAPA CURA CABAY . 7 WORLD AUTOM.OTJVE 
MJNDO TIRE SHOP . MANUELtTO'S SPORTS BAR 




^jumpms 




DONT PANIC 
TRANSPORT 


Barceió 


AH-I n 

Pa folta di cumplimento 


Dr. Horacio E. Oduber Hospilal lin problema cu liquidez 


E no ta un problema alarmante, y lo tin su solucion 


DR. Alex Schwengle, Min- 
ister di Salud a admiti 
cu tin un menaza di falta 
di liquidez na Hospital 
cu por causa problema 
unda parce cu hospital no 
por cumpli cu su obliga- 
cionnan financiero. 

Esaki ta debi cu Servicio 
di Impuesto cu ta cobra 
e placa pa BAZV, y apar- 
entemente AZV lo a haya 
e placa aki, pero di nan 
banda no a cumpli na paga 
Hospital. Pero na opinion 
di Minister Schwengle, 


algun hende a dicidi di 
haci’e algo grandi, pero no 
t’asina serio. Pa tur prob- 
lema tin solucion y nan ta 
trahando riba dje. 
Minister di Finanza, Angel 
Bermudez ora a ser poni 
na altura di e problema 
aki, a bay averigua unda e 
problema ta sinta. T’asina 
cu Servicio di Impuesto ta 
cobra e placa di BAZV y ta 
traspasa e fondo recauda 
pa AZV. Y nan ta up-to- 
date cu nan pago. Kier 
men ta AZV no a cumpli na 


paga e.o. Hospital, pa cual 
nan a cay atras y a pone cu 
Hospital a hay’e cu prob- 
lema di falta di liquidez. 
Minister dr. Alex Schwen- 
gle a bisa cu ta prema- 
turo pa bisa cu Hospital 
tin problema financiero. 
E no ta un problema di 
awe, pero for di existencia 
di AZV, unda si AZV no a 
logra cumpli cu su presu- 
puesto, Gobierno lo yuda 
y lo duna adicional di su 
landsbijdrage. Algo cu ta 
pasa casi tur aña. 







& 

W 


MEDIUM 

1-TOPPING 

PIZZA 

ORDER CINNASTIX* 
3CANSOFCOKE 




SPEOiL 


Please mention offer. 


GOTO lligNOS.iW 

FOR ALL CURRENT SPECIALS! 


MLM BEACH TANn LEENDERT 


SAVANETA 


586 0333 582 0333 584 0444 583 0333 


Offer is not valid in combination with any other Domino's Aruba Offer or promotion. 

Best Pizza Aruba N.V. reserves the right to stop the promotion at any time without prior notification. 
Prices do not include BBO / BAZV. This offer is valid until further notice. 


Asina mes ultimo aña Hos- 
pital tabata hopi zuinig cu 
su begroting. A cuminsa 
na bisa caba cu añanan 
benidero mester inverti 
mas den cuido. Asina mes 
e fondo pa cuido a wordo 
verscherpt, pero asina 
mes e tabata un desapun- 
to. Pasobra e crecemento 
economico manera pro- 
nostica, no a logra, conse- 
cuentemente e prima no ta 
subi suficiente y e prima di 
BAZV a desapunta. E prob- 
lema no ta Gobierno, pero 
e falta di entrada, manera 
ya menciona a desapunta, 
y a causa problema di 
liquidez. Esaki lo wordo 
discuti cu AZV, Servicio di 
Impuesto y Direccion di Fi- 
nanza cu Minister dr. Alex 
Schwengle, p’e problema 
di liquidez aki no causa 
mas problema pa hospital. 
E alarma a wordo bati y 
tin hende ta coy e noticia 
haci henter issue nega- 
tivo di dje, pero e no ta 
un problema serio ainda, 
segun Minister Schwen- 
gle. Gobierno no por laga 
un situacion asina bay 
pega. Lo busca un solucion 


sigurD. AZV ta papia di un 
cifra, pero tambe tambe 
Hospital ta menciona un 
cifra, cu no ta mescos esun 
di AZV. Solicion lo tin 
sigur, asina Minister dr. 
Schwengle a garantisa, 
sin mester di aumenta e 
prima di BAZV, maske nan 
no a logra haya na entrada 
manera pronostica. 

Asina cu el a wordo poni 
na altura, Minister di Fi- 
nanza, Angel Bermudez 
kier sa kico ta pasando, 
pasobra aki aya, ta tende 
cu ta Gobierno no a haci 
su traspasonan, Cu AZV 
no a haya placa di Servicio 
di Impuesto, ya cu nan ta 
cobra e BAZV y esaki no ta 
yega Hospital. 

Esaki no t’e caso, pa De- 
partamento di Finanza ta 
cumpli cabalmente y nan 
a sigura cu e contribucion 
di BAZV a wordo manda 
paAZV. 

Pero ta un discusion tin 
entre Hospital, AZV unda 
tin diferencia di interpre- 
tacion, cu mester wordo 
clarifica, segun Minister 
Bermudez. 



Boutlque Keyla 


Tel: 5821164 
Cel: 5931189 
Fax: 5880109 
w w w.boutique keyla. com 






Nos tin hopi paña nobo y bunita 
di size S te cu size 26 
Pasa wak pa bo mes!! 

B li "lÉke*u5,on 

fac^book 

Parlamentario sr. Jeffrey Kelly: 



Ora lider di MEP papia di enseñansa, 
pueble per saca su conclusion 

Y realisa ta ken ta esun cu un actitud negativo y destructivo 


DEPUES di a tuma nota di un articulo caminda 
cu lider di MEP a compara enseñansa durante e 
añanan di MEP cu e ultimo 7 aña di Gobi- 
erno di AVP, Parlamentario Kelly kier 
a reacciona pa corda partido MEP 
den ki estado nan a laga enseñansa 
despues di 8 aña di gobernacion. 

Hipocresia atrobe 

Lider di MEP ta papia di “actitud 
negativo y destructivo cu a pone 
enseñansa sufri bou di Gobierno di 
AVP”. 

Esakinan ta palabranan hopi fuerte 


si bo considera cu bou di Gobernacion di MEP scolnan 
tabata cay den otro y cu a yega asina leu cu fan a hera 
cay riba maestro den klas. Bou di gobernacion di MEP 
Infrastructura tabata practicamente un peliger pa nos 
muchanan y nos maestronan. 

Si en berdad MEP a haci asina hopi pa enseñansa, Parla- 
mentario Kelly ta puntra su mes pakico mester a renoba 
asina tanto scol rond di Aruba durante e ultimo 7 aña. 

Trabounan cu a tuma luga 

Parlamentario Kelly a pasa asina tanto biaha rib’e lista di 
scolnan cu a wordo renoba durante e 7 aña di Gobierno 
di AVP. Pero obviamente partido MEP ta ciego pa tur 
desaroyo positivo pa nos muchanan y especialmente pa 
nos pueblo en general. 



The odds are in your favor on Friday. 

^IOOO Slot Tournament 


Friday, August 19,2016 
5:00 PM - 8:00 PM 

Sign-up fee : 

Re-buy fee : 10 points 

You can Re-buy only one time. 

A valid ID is required when collecting the Prizes. 


f FREE ' 
parking for 
k guests , 


Hyatt. You’re more than welcome. 


0 

HYATT 

REGENCY' 


For more information about the Slot Tournament, please contact our Players Advantage Club at 586-1234 ext. 4583. 

FIYATT, Flyatt Flotels & Resorts® and Flyatt Regency Aruba Resort, Spa & Casino® designs and related marks are trademarks of Flyatt 
Corporation ©2016 Flyatt Corporation. All rights reserved. 


Si nos djis wak e trabounan cu a tuma luga durante 
vakantie di scol ultimo, nos por ripara cu e siguiente 
scolnan a bin na remarca: 

Tereno di scolnan cu a wordo asfalta: Colegio Sa- 
grado Curason, Colegio San Hose, Pastoor Kranwinkel, 
Pius X School y Maria Goretti. 

Trabounan cu e. o. tin pendiente ta na: Cacique 
Atarima; Rosa College cu lo wordo renoba; SPO na Sta. 
Cruz caminda lo drecha e cura di scol; Arco Iris Kleuter- 
school cu ta renobando y cu lo mester ta cla den luna 
di september; y ta construyendo Prinses Amalia School 
completamente nobo. Tur esaki ta sin menciona e ultimo 
scolnan cu a wordo completamente renoba, den cual 
ta e. o. Colegio San Augustin San Nicolas, caminda cu 
despues di mas di 70 aña awo alumno y maestronan 
por cuminsa e aña escolar nobo den un edificio comple- 
tamente renoba. Na esaki nos por agrega e cursonan 
di profesionalisacion pa maestro y cabesantenan y e 
“kerndoelen werkdocument”, caminda cu a concentra 
riba “rekenen” y e aña escolar aki lo concentra riba “taal” 
na tur scolnan basico. 

Conclusion 

Asina mes lider di MEP ta bisa: “Nada no por, si ta pa 
mehora enseñansa...” Ora bo scucha e señora aki papia 
tocante enseñansa bo ta puntra bo mes dos cos: E prome 
ta, e señora aki ta biba na Aruba? E di dos ta, ken ta real- 
mente negativo y destructivo ora ta trata nos enseñansa? 

Enseñansa semper tabatin y lo tin su retonan! P’esey 
Parlamentario Kelly ta remarca cu Aruba en berdad 
merece miho, pasobra cu un actitud manera cu e lider, 
e cabes di MEP tin, HAMAS nos enseñansa y e pueblo 
di Aruba lo bay dilanti. 

Parlamentario mr. Juan "Ady" Thijsen (MEP): 

Defacto (practicamente) y de jure (huridicamente) 

nos pais Aruba a "crash" financieramente, 
economicamente y socialmente 


NOS ta memey di luna di augus- 
tus 2016, y segun Parlamentario 
mr. Juan “Ady” Thijsen, si nos 
mira e situacion actual di nos pais 
nos por constata cu defacto (prac- 
ticamente) y de 
jure (huridica- 
mente) nos 
pais Aruba 
a “crash” 
f i n a n - 
ciera- 
mente, 
e c o - 
nomica- 


mente y socialmente. 

“Nos pais structuralmente ta gasta 
mas cu e ta ricibi na entrada. Esey 
kiermen cu tur aña nos debe como 
pais ta sigui crece. Pa paga debe, 
nos pais ta fia placa cu conse- 
cuencia cu interes y suma di 
^ prestamo pa paga ta sigui 
crece. P’e aña aki, Minister 
diFinanzadiArubaahaya 
un autorisacion for di AVP 
\ di 400 miyon pa busca 
prestamonan. 



Segun CAFT, Gobierno ta 
conta di ricibi na 2016 
e suma di 67 
miyionfordi 
e refineria. 
Te awo 
no tin in- 
dicacion 


concreto cu esaki lo ser logra”, 
segun e Parlamentario. 

Di otro banda, Gobierno ta sigui 
aumenta su gastonan di personal. 
“Het CAft maakt zich zorgen over 
de stijging van de aan personeel 
gerelateerde lasten terwijl de 
voorgenomen besparingen als- 
maar niet gerealiseerd worden”. 

Segun Parlamentario mr. Thijsen, 
CAFT mes ta constata cu Finanza 
bou AVP a “crash”, pero CAFT ta 
sigui contribui den e show finan- 
ciero di AVP sostene pa Hulanda. 
Economicamente tambe Aruba a 
“crash”. E crecemento economico 
ta laba na nihil, mientras Gobierno 
ta spera riba un crecemento di mas 
di 6%. 

Realidad ta cu no tin refineria, 
tin hopi desempleo y comercio no 


BackTo 


SCHOOL 


BUS 


tin suficiente entrada. Comercio 
a hasta bin cu un acion “Cry For 
Action”, segun e Parlamentario. 

“Turnovers are very heavy under 
pressure and the calmness in the 
street (also on saturdays) since the 
introduction of the parking meters 
is very worrying. Big changes are 
necessary and the Government 
should recognize that changes 
must be made.” 

Parlamentario Thijsen ta sigui bisa 
cu crecemento turistico ta basa 
principalmente riba turistanan cu 
no ta bin na keda hotel cual ta un 
desaroyo preocupante. 

Un pueblo sin entrada of suficiente 
entrada a conduci na un “crash” 
socialmente di nos pais. Ciudada- 
nonan no por cumpli cu debernan 
financiero y esaki ta trece 
multiple problemanan 
social y lamentablemente 
hopi biaha hudicialmente. 


Schoolbus di Noord - Oranjestad - Noord 



Inscripcion: 

. Pasa na Palm Beach 122 

. Trece 1 pasfoto pa buskaart y lag'e den e brievenbus 
. Scirbi Nomber, Adres y School patras di pasfoto 

Busvrijstelling (bus liber): 

. busca e formulario mas pronto posibel na 
Palm Beach 122. 






^ . F. WO LFF TRANSPO RT 

Pauvi Beach 1221 fwolfltransport(^ mail.com 
Tel| Fax: 5864433 | Celi: 5935778 (URGENTCALLS) 


E pueblo ta sufriendo 

Segun Parlamentario mr. 
Thijsen, culpabelnan den 
e “crash” multiple di nos 
pais ta Gobierno di AVP 
bou liderasgo di Mike 
Eman, e fraccion di AVP 
den Parlamento, prensa 
comprometi, gremionan 
cu ta keda sostene e Gobi- 
erno di AVP y Hulanda cu 
su CAFT!!! 

Tur ta complice di e cri- 
men contra nos pueblo! 

Pa es motibo, Parlamenta- 
rio mr. Juan “Ady” Thijsen 
ta bisa cu pueblo mester 
bira consciente y scoge pa 
un miho Aruba! MEP ta e 
alternativa! Solo ta sali pa 
NOS tur! 

Parlamentario Jennifer Arends-Reyes: 

E concepto di Ley pa regula 
All-lnclusive la uno cu na final mester 
beneficia lur cu la den e induslria 


SEGUN sra. Arends-Reyes, tur fraccion a tuma e 
oportunidad pa sinta cu diferente stakeholder tocante 
e tema di All-Inclusive pa basta luna como preparacion 
p’e tratamento di e concepto di ley. E no ta un tema cu 
ta desconoci den comunidad. 

Y locual tur hende ta di acuerdo cu ne ta cu un crece- 
mento di hotelnan All-Inclusive no ta deseabel pa Aruba. 

Recientemente, Banco Central di Aruba a bin presenta 
dos raportahe tocante e producto di All-Inclusive y su 
contribucion na Aruba y tambe un raportahe huridico 
rib’e concepto di ley presenta. Esaki a keda presenta na 
e comisionnan fiho di Parlamento di Turismo y Finansa. 
Locual a sali afo ta cu en berdad hopi di locual turistanan 
ta laga atras den nos economia ta bin di locual ta e ‘spin- 
off effect di e hotel dus tur e atraccionnan, restaurant- 
nan, transporte, shopping cu e turista cu ta keda den e 
hotel ta haci uzo di dj’e. 

Netamente esaki ta disminui na momento cu ta keda 
den un hotel cu ta ofrece un pakete completo di “all you 
can eat and drink” y entretenimiento pa nan guestnan 
henter dia. 

Considerando cu Aruba ta un isla chikito y cu tin un 
dependencia asina grandi riba turismo, mester cuida 
nos pilar di economia. 

Parlamento a ricibi bastante informacion cu por traha 
cu ne pa por haci di e ley aki uno cu lo por funciona 
den practica y cumpli cu e meta pa cu e necesidad cu a 
premira pa regula e trend aki. 

Segun sra. Arends-Reyes, Aruba no ta cla pa un 
‘mededingingswet’ of Anti-Trust Law den su totalidad cu 
ta duna Gobierno e poder pa interferi den industrianan 
en general na momento cu ta nota cu tin desventahanan 
grandi pa un comunidad. 

E concepto di ley pa regula e trend di All-Inclusive aki 
a ser proponi pa nos yuda cuida calidad di turismo y 
mester ta uno positivo pa nos comunidad. 

No tin nada contra All-Inclusive como product, pero 
na momento cu tin un menasa cu e trend di e tipo di 


hotelnan aki bira dominante 
riba nos isla mester por wak 
con ta regul’e. 

“Awor ta keda na Par- 
lamento pa trata e ley 
aki cu tur su seriedad 
cu e merece y yega na 
un producto final cu 
ta rasonabel y ta ben- 
eficia tur cu ta den e 
industria”, sra. Arends- 
Reyes a duna di conoce. 



/»s/ i .r 






IMPORTANT 

NOTICE 


We will be open from 10:00 am till 1:00 pm. 
Saturday 20th of August 2016 

Sorry for the inconvenience. 





Avenida Milo J.Croes # 118 - A 

Tel: 5883948, Fax: 5883945 

Dilanti Flora Market na Dakota 

Horario: 8.30AM-5.30PM (nonstop) 
E-mail: doorhandle @ setarnet.aw 


HENGEN * BETONDUIMEN * 
GRONDGRENDELS * SCHUIVEN 
RAVEELDRAGERS 
PERGOLADRAGERS * WINDHAKEN 


L.G. Smith Boulevard 112, Oranjestad, Aruba / Tel: (297) 524 4444 
Fax: (297) 582 6661 / e-mail: info@yrausquin.com / vvww.yrausquin.com 


X/ A I I I I I is. I 

Enigma na Kudawecha 

Grandioso balaya di domino enlre Team Caba Co' y Team Snor 




KICO exactamente a pasa na e grandioso 
bataya tan spera entre e trabuconan di Team 
Caba Co’ y e idealistanan di Team Snor na e 
unico Domino Square Garden na mundo, esta 
99 Bar & Restaurant na Kudawecha? 

Te dia di awe ta keda un misterio lora den un 
enigma y fura den un puzzel! 

Aki ni e famoso Dr. Phil di “de vrije savanne” 
por saca su som, investiga te fondo of tira 
chika gara Juanita pa haya sa kico ta locual 
a transcuri diasabra anochi ora cu e dos rival 
eterno aki a enfrenta otro mano a mano, piedra 
a piedra! 

Tin indicacion cu trabuconan di Caba Co’ a bay 
yen di confiansa, of mane e Inglesnan ta bisa 
“cocky”, ora nan a enfrenta e team di Snor, 
pero aparentemente nan no a spera e resisten- 
cia fuerte cu Snor a planta pa nan! Half time a 
yega y Team Snor ta gana cu 11 pa 10! 

Team Caba Co’ ta kraak djente, Team Snor ta 
hari scondi den snor. 

Di dos tempo ta cuminsa y e tension ta pa corta 


rosea den Domino Square Garden na Kudawe- 
cha. Publico y fanaticonan ta super anima, 
mientras cu ambos team ta cuminsa uza tur 
triki cu tin den buki pa saca probecho: di bay 
baño tuma un “leak” di mey ora te cu cuminsa 
“Google” den secreto p’e miho hugada! 
Rumornan ta bisa cu tur e “Googlemento” aki 
a overload e WiFi di e luga y fuse di varios 
hungado a bula! 

E score ta 15 pa 13 na fabor di Team Caba Co’, 
ora cu ambos ekipo ta cuminsa un clasico bu- 
lulu estilo “tempo di nos tempo” y reclamonan 
di ambos banda ta cuminsa skeiro rond! 

Aki ta caminda cu propetario di e luga, Lin- 
censiado Han(s), a demostra su maestria como 
“negotiator” y a logra na un forma diplomatico 
a la Confusius pa trece paz, trankilidad, y “Feng 
Shui” bek n’e luga! 

Un arte cu Han(s) a siña di e tanto “-ator” nan 
cu ta frecuenta e establicimento, ya cu eynan 
no solamente tin pata pata di “negotiator”, 
pero tambe bo ta haya “the alligator”, kende su 


brasanan semper ta cortico pa yega su cartera 
p’e manda un treat. 

Bo ta haya “the investigator”, kende tin añanan 
di experiencia buscando bida di hende na 
bevolking; bo ta haya “the orator”, kende cada 
di su palabranan bo mester Google wak si ta 
berdad; bo ta haya tambe “the temblator”, “the 
babucator”, “the instigator”, y ultimamente 
segun alegacionnan awo tambe bo ta haya 
“the fulator”! 

Con cu bay bin, Han(s) “the negotiator” a 
logra pa ambos capitan “shake hand” y bay di 
acuerdo cu tur premio patrocina p’e grandioso 
Romar Trading wordo parti igualmente entre 
ambos team, y por ultimo cu despues di un 
“cooling off period”, e rivalidad lo wordo dicidi 
riba mes cuminsando cu e score di 15 pa 13 na 
fabor di Team Caba Co’! 

Shonnan keda pendiente pasobra e cos aki no 
a caba ainda! Muy pronto lo bin e desenlace 
di e novela “Passion de Domino” entre Team 
Caba Co’ y Team Snor! 

Preitiio di Mini Mega di 15*298 flerin 
a ser entrega na feliz ganadora 


BENICE C. a cumpra su 
ticket ganado riba 16 di 
augustus, 2016, na Mar- 
garitha’s Lottery y a hera 
gana e premio mayo. 

A resulta cu el a bay cu e 
segundo premio di Mini 
Mega, cual tabata e suma 
pregresivo di 15.298 flo- 
rin. E numbernan ganado 
ta 08-18-25-28, y e ticket 
ganado a ser cumpra na 
Margaritha’s Lottery. 



Nos e-mail: 

noticia@awemainta.coni 


Tel: 583-1400 
Fax: 583-1444 



pft0ME/B/4/l3 




Autorisa| 


jottoaruba. 



Felis siman di Polis 

DANKI pa Aruba 
su siguridad! 


Pa e amor y pasion cu 
bo ta eherce bo trabou 

Feliz Siman di Polis! 


ANIVERSARIO 






rAIT&SF 


ArLiba Hotel ^ Tourism Association 
Representing Aruba'S ToLhsm Industry Since 1965 


Aruba Hospitality & Securfty Foundation 

Famia di Janchi Christiaans ta orguyoso di forma parti 
di instaiacion di seyo di monumento na Cas Henriquez 








BANCO Dl CARIBE 


OFFICIELE KOERSEN TEN OPZICHTE VAN DE ARUBAANSE FLORIN 


GELDIG OP 18 Aug, 2016 EN TOT NADER ORDER 


valirta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

ANG 

98.00 

100.00 

biljetten 

100.20 

Per ANG 100 




chq./overboeking 

100.00 

Amerikaanse dollar 

USD 

1.77 

1.78 


1.80 


Canadese dollar CAD 


1.37 


1.39 


1.41 


Zwitserse frank 
(per 100) 

CHF 

185.60 

Pond sterling 

GBP 

2.27 

Japanse yen 
(per 10.000) 

JPY 

175.89 

EURO 
(per 100) 

EUR 

199.81 

Deense kroon 
(per 100) 

DKK 

26.11 

Noorse kroon 
(per 100) 

NOK 

20.81 

Zweedse kroon 
(per 100) 

SEK 

20.27 


186.32 

187.12 

2.32 

2.38 

177.49 

179.28 

201.63 

203.66 

26.83 

27.63 

21.53 

22.33 

20.99 

21.79 



E edificio cu ta Oficina di Monumentenbureau, 
esta Cas Henriquez, ubica na Schelpstraat a 
ricibi e seyo di monumento diarazon ultimo. 
E seyo ta inspira p’e dibuho conoci como e “strea” cu 
tabata un simbolo pa proteccion di esnan cu ta biba 
y bishita cas. 

El a wordo instala pa Minister di Transporte, Turismo, 
Sector Primario y Cultura Otmar Oduber riba e porta 
principal di e cas. 

Dos di e tataranietanan di un di e metslanan mas 
conoci na Aruba como un maestro den e arte di con- 
strui y decora cas, esta Janchi Christiaans, a asisti e 
mandatario den e tarea aki. 

Nieto di Papa Jan, Marco Christiaans, kende ta welo 
di Gilianne y Givanya Christiaans a compaña su ni- 
etanan p’e ocasion special.Marco Christiaans no ta un 
cara desconoci na Aruba; el a fungi como miembro di 
Parlamento y Presidente di Parlamento den pasado. 
El a laga sa cu nan ta masha contento cu e honor cu 
Monumentenbureau a duna nan como famia di Papa 
Jan pa asisti n’e ceremonia. 

Papa Jan a sobresali den e trabao di mestsla den e 
construccion di casnan floria, y pa tal motibo a invita 
su famia pa forma parti di e instalacion di e seyo riba 
e porta di Monumentenbureau. 

Christiaans a recorda e tempo cu e tabata bishita su 
welo, e tabata hunga cu e hermentnan di su welo, 
y e ta lamenta cu e hermentnan aki a bay perdi den 
transcurso di añanan. 

E ta corda cu su welo tabatin diferente martieu, y 
hacha cu e tabata uza pa corta e piedranan pa haci e 
bandanan straight, pa forma e cara di e piedranan, 
pa uza nan pa construccion di cas. 

E ta menciona cu el a conoce algun di e otro metsla- 
nan tambe cu a wordo menciona como cu nan tabata 
bishita su welo, y e ta contento di mira nan tambe 
reconoci y menciona. 

E tabatin palabranan di elogio pa Monumentenbu- 
reau y Minister Otmar Oduber pa nan escogencia di 
monumentonan y determinacion pa percura pa nan 
mantencion y asina preserva un parti importante di 
historia di Aruba pa futuro generacionnan. 

Den e tan spera relato ehecutivo di e rapport "The Status of All-lnclusive 
Tourism in Aruba" realisa dor di Banco Central di Aruba y entrega na 
AHATA, ta bisto cu na NiNGUN caminda tin evidencia pakico mester cambia 
e ieynan reiaciona cu e permiso di operacion cu ta otorga na hotelnan. 

Otro asuntonan a bini dilanti hopi cla: 

• No tin prueba pa sostene e insinuacion cu turismo "All Inclusive" tin 
un impacto negativo pa Aruba 

• No tin evidencia cu e huespednan di hotelnan "All Inclusive" no ta 
sali for di e hotel pa come of pa gasta na compras 

• No tin evidencia cu hotelnan "All Inclusive" ta ofrece menos calidad 
compara cu otronan 

E rapport ta afirma cu si aproba e ley aki, cu e lo tin un impacto negativo serio riba 
oportunidadnan di inversion existente y den futuro y cu lo limita e forma cu hotel- 
nan por reacciona riba condicionnan di mercado cu ta cambia, locual ta precisa- 
mente loke AHATA a bin ta bisando desde un principio. 


Locual Sl e rapport ta indica cu e contribucion di 
Ail Inclusive tin un impacto positivo riba nos economia. 




Aruba Hotel & Tourism Association 

Representing Aruba's Tourism Industry Since 1965 

NA luna di juli, Ling & Sons a an- 
uncia cu na augustus ta cuminsa 
cu e campaña di Healthy Chal- 
lenge, unda e supermercado lo 
duna oportunidad na 150 persona 
pa participa durante 30 dia largo 
na workshops cu nutritionista Jo- 
hanna Stroo y sesion di fitness cu 
Rodney Pieternella y su team di 
2BFIT GYM y asina yuda e partici- 
pantenan adopta un estilo di bida 
saludabel dor di siña nan con pa 
come mas saludabel y move mas. 

Despues di ricibi hopi inscrip- 
cionm e 150 participante a wordo 
scogi, e prome evento di e Healthy 
Challenge a tuma luga riba diabi- 


erna 12 di augustus cu e workshop 
di nutritionista Johanna Stroo, 
unda e participantenan a ricibi e 
siguiente tips pa come saludabel: 
Pa un curason saludabel ta con- 
seha come mas productonan cu 
ta fuente di vet saludabel manera 
coconut oil, avocado oil, almond 
butter, webo organico; 

Come mas fruta y verdura, mas 
tanto e fruta y berduranan cu ta 
wordo califica mundialmente 
como e “clean 15” cual ta fruta 
y berduranan cu tin e nivel mas 
abou di pesticida y ta “safe” pa 
bo cumpra y cu no mester ta or- 
ganico; 

Come mas productonan manera 


chia seed, flax seed, spirulina, 
wheat grass, y maca powder; 
Come mas grano integral cual ta 
bon fuente di vitamina, fibra y en- 
ergia manera adzuki beans, lentil 
beans, e pan ezekiel di “Food For 
Life”, quinoa, Eden buckwheat 
soba; 

Purba mas productonan cu ta liber 
di hormona y lean sin vet manera 
galiña cu label di 100% | natural 
of organic of wild caught salmon 
(fresco of frozen). 

Despues di e prome evento, e par- 
ticipantenan a haya oportunidad 
riba diadomingo di haci nan se- 
sion di fitness tan espera cu 2BFIT 
GYM, unda Rodney Pieternella y 


su team di coachnan a pone par- 
ticipantenan haci un bon workout 
di e. o. pumpfit, kickboxing etc. 

E prome siman di Healthy Chal- 
lenge sigur tabata hopi exitoso. 
Bo tambe kier sigui e tips di e 
Healthy Challenge? Facil! 
Simplemente bishita nos Health 
Aisle na linea 6 den tienda, unda 
bo ta haya tur producto gluten 
free, GMO free, sugar free, sodium 
free y organic. 

Pa mas informacion y Healthy 
Ghallenge tips bishita e pagina di 
Facebook: www.facebook.com/ 
lingandsons . 

Cuerpo Policial ta gradici Commandant Jan ton Hovo 
pa su colaboracion y contribucionnan 



PROME cu su despedida 
di Aruba pa sigui cu su 
siguiente funcion den Ma- 
rina Real, Cuerpo Policial 
a invita Commandant di 
Marinierskazerne Sava- 
neta, Jan Ten Hove, pa un 
reunion cu Alto Comisario 
mr. Adolfo “Dolfi” Richar- 
son a gradici’e pa su colab- 
oracion y contribucionnan. 

E Commandant a ricibi un 
invitacion pa un reunion 
di Korps Management 
Team (KMT) y aki Alto 
Comisario Richardson y 
coleganan di Cuerpo Poli- 
cial a sorprende cu algun 
recuerdo di e tempo cu 
nan a traha hunto y a ex- 
presa palabranan di apre- 
cio p’e bon cooperacion. 

E relacion di trabao entre 
e Commandant y e Alto 
Comisario tabata hopi bon 
y Richardson a comenta 
cu Ten Hove ta un per- 
sona cu tabatin curason 
p’e comunidad di Aruba, 
cu ta un di su caracteristi- 
canan cu Cuerpo Policial 
ta aprecia masha hopi. 

Polisnan lo bay sinti su fal- 
ta hopi, asina Richardson a 
remarca, añadiendo cu el a 
papia durante di e reunion 
cu e Commandant nobo y 
a expresa cu Cuerpo Poli- 
cial ta spera di por conta 
cu e mesun cooperacion 
bao di su maneho tambe. 


Marina Real ta un partner 
strategico pa Cuerpo Poli- 
cial di Aruba, cu kende kier 
sigui fortifica e relacion, 
e hefe di Polis a agrega. 
Di su parti, Jan Ten Hove 
a laga sa cu ora el a yega 
Aruba tres aña pasa el a 
cuminsa establece y am- 
plia e contactonan cu dife- 
rente partner manera Kust- 
wacht, cual ta basa den e 
kazerne y Cuerpo Policial. 

Tabatin un acercamen- 
to tambe cu unidadnan 
specifico di Cuerpo Poli- 
cial, manera K9, Mobiele 
Eenheid, pero tambe pri- 
zon KIA. 

El a splica cu e tabata kier 
un bon relacion cu tur 
servicio cu ta traha den 
cuadro di stabilidad y 
siguridad na y pa Aruba. 
Esaki tabatin su resultado 
tambe, cual a keda con- 
firma p’e gesto di Cuerpo 
Policial y e forma cu a ex- 
presa con hopi nan a apre- 
cia su maneho cu tabata 
hopi mas dirigi riba Aruba. 

Commandant Ten Hove 
a conclui bisando cu p’e 
tabata logico cu mester 
fomenta un bon relacion 
cu Aruba, pasobra Marina 
Real no ta na Aruba pa 
nan mes, pero pa Aruba 
y p’esey tambe el a busca 
pa haci kico cu Marina por 
haci pa contribui na un 
Aruba mas stabiel y sigur. 




Riclbi un ticket pa particlpa cu cada compra dl 50 awg. 
Mas bo shop, mas chens bo tin di gana! 

PREMIONAN TA LO SIGUIENTE: 

0 Brand NEW! Cardio fitness treadmill 
6 month paclcage at 2 BFIT GYM 
O Giftcertiflcate Spa treatment at Okeanos Spa 
O Sport Smart Watch 
0 Healthy Basket 100 awg 

RAFFLE TA TUMA LUGAR DIA 30 Dl SEPTEMBER 


Pa mas informacton yama na (297) 58S-2570. 

Habri dl dialuna te diasabra for di 6am pa 9pm 
Diadomingo di 8am pa 6pm • www.Ungandsons.com 


/L LIKE US OH 

lljFacebook 


Fi]IN STORE! 

Monica Pimenlel tabala 30 seconde leu di un victoria 
den e Weganan Olimpice di Rio 2016 



DIARANSON mainta, e ultimo atleta di Aruba Monica 
Pimentel di Taekwondo mira accion den e Weganan 
Olimpico di Rio 2016. 

Apoya p’e delegacion di Aruba como tambe su 
tata y ruman, Monica a cuminsa cu su debut 
den e Weganan Olimpico contra di e number 
seis di mundo Yasmina Aziez di Francia. 


Mester bisa cu Monica a cuminsa e prome 
rond cauteloso studiando su contrincante 
bon. 

E dos prome rond nan ningun di e dos atleta 
no a logra score punto caminda e parti de- 
fensivo di ambos tabata sublime. 

Den e di tres y ultimo rond, Aziez di Francia 
a tuma e iniciativa tempran unda e ta logra 
score e prome punto, pero ni tres seconde 
despues Monica ta responde bon y empata 
den punto 1-1. 

Mirando cu Aziez tabatin un carchi di advertencia 
e ventaha tabata p’e atleta Monica Pimentel. 






Faltando 30 seconde pa e pelea termina un descuido di Monica a 
pone su contrincante Aziez anota e punto di victoria. Asina Monica 
ta perde 2 -1 contra Aziez di Francia, kende porcierto ta meda)dsta 
di brons den e campeonato mundial di taekwondo di 2009. 
Mester bisa cu apesar di e keda elimina den e prome rond Monica a 
bringa un tremendo combate mientras e publico a aplaudi e atleta 
Arubano. 

Den e ultimo secondenan den e di tres rond, Monica a purba na 
busca e punto di empate cu diferente tecnica cu skop y mokete 
na curpa, pero no ta logra esaki y ta cay venci. 


Notabel ta cu Monica por a sigui bringa den e Weganan Olimpico 
di Rio, esaki den repechahe, pero su contrincante Aziez mester a 
yega e final prome, pero den e semi-final Aziez ta perde 1-0 den 
e ultimo seconde contra di Kim di Sur Korea y elimina Monica pa 
su pelea den repechahe. 


Un pabien sigur na Monica Pimentel cu a demostra cu e por 
midi su mes contra di e grandinan den e deporte mundial. 

Minister Otnnar Oduber: 

"Nos itionunientonan ta forma un parti integral 
di nos cultura y historia di Aruba" 



DIARAZON ultimo, 
Minister di Cultura Otmar 
Oduber cu asistencia di e 
tataranietanan di un di e 
metslanan Arubano mas 
conoci pa su trabao di con- 
struccion y decoracion di 
e casnan floria di antaño, 
a instala e seyo di monu- 
mento riba di e porta di 
Monumentenbureau. 
Dilanti di e ediflcio conoci 
tambe como cas di famia 
Henriquez, Minister Odu- 
ber a ricibi e seyo di monu- 
mento for di Gilianne y 
Gilvanya Christiaans, y a 
instala esaki riba e porta 
principal di e edificio. 

E dos hobennan ta nieta- 
nan di Marco Christiaans, 
kende a yega di ocupa e 
funcion di Presidente di 
Parlamento di Aruba den 
pasado. E seyo su diseño 
ta inspira p’e dibuho cu ta 
riba diferente cas floria, 
esta e strea, cu ta simbolo 
pa “proteccion”. 

Minister Otmar Oduber a 
remarca cu e tabata un mo- 
mento unico, pa por conta 


cu presencia di e di cinco 
generacion di famia di Jan- 
chi Christiaans pa asisti’e, y 
pa por subraya di e forma 
aki, cu e seyo special e 
maneho pa preserva, con- 
serva, restaura edificionan 
y educa e futuro genera- 
cion riba e importancia di 
e edificionan monumental. 
E mandatario a agrega 
cu ta papia di edificionan 
bunita, cu structura unico, 
pero mas ainda nan mester 
keda preserva pa nan nifi- 
cacion cultural historico, 
e cultura cu ta biba y cu ta 
recorda nos di unda nos 
raisnan ta. 

Sea e persona ta naci na 
Aruba of a bin biba aki y 
forma su famia riba e isla, 
e monumento ta un sim- 
bolo di e pasado, e cultura 
y historia, e raisnan di nos 
hendenan. 

Minister Oduber a bisa cu e 
ta contento di por conta cu 
e colaboracion di Hulanda 
pa cu fondonan, cual ta 
haci posibel tambe pa tin 
mas trabao di mantencion 
y restauracion tumando 


lugar. 

El a elogia tambe e bon 
cooperacion entre Monu- 
mentenbureau, Monu- 
mentenfonds, Monumen- 
tenraad y Gobierno, cu ta 
haciendo tur e trabaonan 
necesario posibel, incluy- 
endo un bon planning pa 
mantencion di edificionan 
ya restaura, y e restaura- 
cion di mas edificio. 

El a menciona tambe e 
mantencion di e.o. e edifi- 
cio di Algemene Rekenka- 
mer (ARA) cu tabata antes 
un scol y un biblioteca, e 
restauracion di e faro na 
California y e restauracion 
di Nicolas Store, como 
tambe a bisa cu e proximo 
edificio na San Nicolas pa 
ricibi su restauracion ta 
bira Uncle Louis Store. 

Monumentonan ta un parti 
integral di e historia y loke 
e comunidad ta para p’e. 
Minister Odubers a splica 
cu algun aña pasa a haci 
un estudio di turismo cu a 
mustra cu Aruba a concen- 
tra riba e desaroyo di turis- 


mo y a bira un destinacion 
masha moderno, pero na 
cierto momento a lubida 
riba e identidad propio y a 
enfoca riba e economia pa 
trece e abundancia nece- 
sario p’e comunidad biba 
di dje. 

E estudio ta mustra cu mes- 
ter a cuminsa enfoca riba 
e balornan di e Arubano, 
y riba e capital humano 
di e isla, y cu esaki ta bin 
mas enfasis riba historia, 
cultura y monumentonan, 
entre otro. 

Aruba ta tumando un rol di 
liderazgo cu e Happiness 
360 Conference tuman- 
do lugar aki september 
proximo, y e preservacion 
di monumentonan ta pas 
den e esfuersonan pa cu 
un conferencia asina cu 
ta enfoca riba felicidad di 
e comunidad di e pais cu 
ta turisticamente popular 
y activo, unda cu na mes 
momento ta enfoca riba e 
felicidad di e comunidad, 
ta acentua e identidad 
propio, e principionan y 


balornan. 

Cultura, y preservacion 
di monumentonan, segun 
Minister Otmar Oduber 
ta splica, ta forma un base 
integral den esaki. 

Desde fin di aña edificio- 
nan priva cu un balor his- 
torico, pa medio di un ley 
cu a wordo pasa caba, 
lo por ricibi asistencia di 
Monumentenfonds pa res- 
tauracion of mantencion 
di e edificio en cuestion. 
Loke ta central den e ley 
aki t’e oportunidad pa trek 
af parti di e trabao di man- 
tencion for di belasting, 
pero tambe e mandatario 
a menciona e oportunidad 
pa haya lening na un in- 
teres mas abao y subsidio 
for di e restauratiefonds 
di Aruba. 

Esaki ta habri porta pa 
mihor cuido di edificionan 
cu no ta poni riba e lista 
di monumento, pero cu 
tin nan balor, pa facilita y 
incentiva e doño(nan) pa 
restaura y mantene nan 
edificionan priva di balor 
historico tambe. 

Minister President Mike Eman na inaugura 

per tin un pais sin un centre di ci' 
sin e nucleenan rend di e caya | 



FAMIA por a desaroya e tereno aki comercialmente, pero a scoge pa 
crea un parke publico contribuyendo asina na revitalisacion di centro di 
Oranjestad 

Principio di e siman aki, a inaugura area publico den centro di Oranjes- 
tad, riba Wilhelminastraat, den presencia di un grandi cantidad di famia, 
amigo, conoci y bisiñanan di famia di Brenchi Arends. 

E parke, dedica na ‘Bruno Justiniano Arends’, mihor conoci como Bren- 
chi, a devela tambe un busto na su honor. Brenchi tabata un comerciante 
exitoso cu e.o. tabatin varios negoshi den e area caminda cu e parke na 
su honor ta situa. 

Varios di e edificio cu tabata di Brenchi awendia ta wordo renoba of 
restora. Academy of Fine Arts and Design (AFAD), di Rietveld Academy, 
tabata e edificio na unda tabatin ‘Brenchi’s Hardware Store’ y ta un bibo 
ehempel di e esfuersonan di famia di Brenchi pa aporta na revitalisacion 
di centro di Oranjestad. 

Net di AFAD e parke na honor di Brenchi tambe ta riba unda antes tabatin 
un negoshi di Brenchi. 

Milton Harms, na nomber di famia di Brenchi, a gradici amigo y bisiñanan 
pa nan presencia. 

“E parke su intencion ta, pa ta un lugar publico, pa ta tur hende por uze 
den centro di ciudad. Mi kier a gradici Gobierno di Aruba pa tuma e ini- 



ciativa pa drecha Playa y nos a contribui cu nos parti.” 

Milton Harms a sigui gradici tambe un y tur cu a yuda den realisa e 
proyecto di converti e tereno den un parke dedica na na welo. 


Sra. Irais Sankatsing, a lesa un segmento di un buki dedica na Brenchi 
Arends. 

“Un cas yena cu storia di fiesta y alegria, di tragedia y perseverancia, di 
abundancia y amistad. Storia cu ta forma parti di e monumento aki y cu 
ta bira e motibo p’e bunita homenahe cu nos ta presenta. 

Un homenahe di e spirito di comercio, sentido comunitario y forsa 
Arubano cu a sa di cana cu perseverancia bou di tur circunstancia y cu a 
crea siglo tras siglo un bienestar poco bisto den nos region.” 
Siguientemente, e yiunan di Brenchi a devela su busto cu tin un bunita 
lugar den e parke riba Wilhelminastraat. 

Famia di Brenchi a invita Prome Minister Mike Eman hiba palabra n’e 
ocasion importante aki. El a cuminsa pa splica cu Brenchi y su famia, 
tabatin un dedicacion enorme, cu a duna un empuhe grandi na comercio 
na Aruba, comercio den Playa, pero mas importante ainda a combina 
esaki cu un sentido di compromiso cu nan pais. 

Sr. Eman a referi aki n’e hecho cu e famia, por a scoge pa desaroya e 
tereno di hopi balor comercial den centro di Oranjestad, pero finalmente 
a scoge pa crea un area publico, acesibel pa un y tur. 

cion di Parke Brenchi na Wilhelminastraat 

udad y no por tin un centro di ciudad, 
irincipal di un centro di ciudad^^ 



“No por tabatin un mihor forma pa duna honor, respet y reconocemento 
n’e forma di haci comercio aki, un forma di avansa e economia di e em- 
presa y e famia, pero n’e mesun momento avansa e bienestar general di 
nos pais cu e ehempel cu Milton Harms y famia a duna dor di tuma un 
propiedad cu tanto balor, pasobra nos tur conoce e balor di propiedadnan 
den centro di ciudad. 

Pa bo tin e bondad, e curazon pa tuma un propiedad asina y no desaroye 
den un ‘real estate’ cu ta bay tin hopi rendimento financiero p’e inver- 
sionista y famia, pero pa dedik’e na un tributo na prome lugar na Brenchi 
Arends y famia, y dun’e tambe un espacio publico pa nos pueblo. 

Ta un sentido di compromiso cu Aruba, un curazon hopi, hopi grandi 
pa cual mi kier a gradici Milton Harms, Roy Harms, henter e famia, cu a 
pone e aspecto aki, di contribucion na pais Aruba asina central. 

Hopi, hopi danki y un fuerte aplauso tambe p’e gesto grandi aki.” 

Sr. Mike Eman a sigui splica cu Gobierno ta aprecia e tipo di iniciativanan 
aki na beneficio di bienestar general. 

“Algun aña pasa nos a cuminsa cu e lucha grandi pa nos por rebiba nos 
centro di ciudad. Hopi caya y edificionan deteriora y cu empeño grandi 
nos a cuminsa e renobacion di centro di ciudad. Gobierno por haci su 
parti, pero hopi edificio ta den man di sector particular. 

Ta hopi importante tambe pa sector priva tuma su responsabilidad y 



tambe contribui. 

Y e ehempel cu ta wordo duna n’e momentonan aki, cu e propiedad aki, 
cu e edificio bunita di Brenchi, cu a wordo restaura, ta un bunita ehempel, 
un bunita motivacion, pa nos tur tambe por continua den e direccion aki. 
Un gradicimento tambe pa e iniciativa aki cu ta contribui na renobacion 
di nos Centro di Ciudad.” 

Prome Minister Eman a mustra riba e hecho cu e ehempel aki ta algo cu 
ta bon pa otro comerciantenan tuma di famia di Brenchi Arends. El a 
menciona cu tin algun comerciante cu ta trahando riba esaki caba. 

Un ehempel ta sr. Serge Mansur cu riba propio forsa tambe ta renobando 
edificionan den centro di ciudad. 

Di parti di Gobierno, sr. Eman a duna ehempel di Renobacion Aruba NV, 
cu ta un compania den cua hunto cu partnernan comercial, Gobierno 
ta bay cumpra y drecha edificionan di balor monumental, historico of 
cultural. 

“No por tin un pais sin un centro di ciudad y no por tin un centro di ciudad, 
sin e nucleonan rond di e caya principal di un centro di ciudad.” 

Esey t’e curazon di un centro di ciudad y awe nos a añadi un poco mas 
forsa atrobe n’e curason aki di centro di ciudad, Oranjestad. Masha danki 
na tur cu ta coopera cu esey.” 

ATECH News: 

1 2 Startups for di rond di mundo na Aruba! 



ç> SETAR 


aCMB 


DI5RUPT* 


SETAP 


SIMAN pasa durante un rueda di prensa na 
Hilton Aruba Caribbean Resort & Casino, e 
team di ATECH hunto cu Setar, CMB y ATA a 
lansa e gran conferencia di ATECH cu lo tuma 
luga dianan 15,16 y 17 di september proximo 
na Hilton. 

Ya caba pa algun tempo e palabra “Startups” 
ta circulando den nos comunidad. 

Y esanan cu a yega di tende di esaki sa cu esaki 
ta describe un grupo di hoben inovativo cu ta 
bini hunto y bin cu un solucion pa un problema 
den mundo di Apps y Compania nan grandi 
den mundo Technico. 

Pa cu ATECH conference lo bay tin 12 startups 
na Aruba for di rond di mundo manera USA, 
Venezuela, Trinidad & Tobago, Hulanda y 
Mexico. 

Esaki nan lo bin Aruba pa presenta nan idea na 
un panel di hurado local y intemacional y asina 
tin e chens di gana $20.000,-. 16 di september 
lo tin prome ronde y pre-final pa Asian dia 17 
saca e ganador. 

Pero en realidad kico ta un Startup? 

“Un startup ta un compania trahando pa re- 


solve problemanan unda e solucion no ta obvio 
ainda y cu exito no ta un garantia”, Tristan 
Every un di e fondadornan di ATECH a cum- 
insa ta bisa: 

“E ta un cultura y mentalidad di inovacion 
riba ideanan existente pa resolve e puntonan 
critico”. 

“Startup ta un sorto di estado mental”, Rudy 
Croes un di e fundadornan tambe di ATECH 
a conta nos. 

“E ta ora cu un hende ta join un compania cu 
e decision di laga e parti di stabilidad atras 
en cambio pa bin cu algo cu lo haci impacto 
inmediato den comunidad tecnico.” 

Pa Kris Croes cu tambe ta forma parti di team 
di ATECH startup kiermen: “E ta un acto of 
miho bisa pone un movicion den comunidad 
di biaha den mocion of operacion of manera 
nos ta yam’e Startup.” 

Aunke por bisa no tin regla riba con pa defini 
kico un startup ta dor cu e cambio den ganashi, 
cantidad di empleyado y ingreso por cambia 
hopi drastico y lihe den companianan y indus- 


trianan. 

Sigur e conferencia di ATECH lo bay ta uno 
sumamente interesante una ja caba mas di 20 
orador internacional a confirma cu lo bay t’ey 
presente e dianan di ATECH. 

Tur di nan expert den nan area di tecnologia, 
marketing, branding, funding y inversionari- 
onan cu lo por dunabo e “next big thing”. 

Si abo ta un hoben cu gusta tecnologia y tin un 
idea pero no sa con pa pone esaki den movi- 
cion of empresario nobo buscando pa crece bo 
negoshi of un profesional y ta un fanatico di 
inovacion y tecnologia, esaki ta sigur algo cu 
bo no mag perde. 

Awor a tempo limita tin un summer special 
rib’e ticketsnan cu ya caba ta obtenibel riba 
www.atechconference.com . Rib’e website aki 
por haya mas informacion di ATECH Confer- 
ence, un conferencia cu marcando historia. 

Por sigui ATECH riba www.facebook.com/AT- 
ECHConference como tambe bo por download 
e app di ATECH riba iTunes y Google Play. 

Jeroen Recourt riba Mito Croes (dfm): 

Un homber cu ta bal oro y fa un gran perdida pa Aruba, 

pa Reino y pa Hulanda fambe 


NO ta solamente Aruba ta lamenta e fayecimento reciente di mr. dr. 
Antonito ‘Mito’ Croes y ta haya su falta, pero ta Hulanda y Reino ta wak 
e como un perdida humano y intelectual. 

Asina Jeroen Recourt ta reflexiona ora cu el a expresa su tristesa pa 
mr. dr. Croes su morto. E ta di opinion cu lo bay keda haya su falta y 
esun di su consehonan experto. 


bro di Raad van State; como consehero en general. 

Ami, como Presidente di e Kamercommissie tabata wak e bin frecuent- 
emente hunto cu Mike Eman y e ora ey e tahata duna su opinion. 

Of tin hiaha e tahata djis eynan presente, e tabata bisa algo debes en- 
cuando, pero semper pushando algo, cu palahranan sabio, dor di cual 
e reunionnan tabata cana mihor y cu mas contenido. 



“Mi prome recuerdo di Mito Croes ta un den cual e mes no tabata pre- 
sente. Mi tabata biba e tempo ey na Aruba y no tabata sa bon ainda cu 
un auto ta pasa riba caya cu speaker bisando: “Bo kier registra como 
votador, paso nos kier Mito Croes den Parlamento Europeo!” Y mi a 
pensa: “He... ta ken e homber ey ta?” 

Despues mi a siña conoc’e como un persona simpatico y amabel, cu un 
sabiduria y prestigio grandi. 

E contactonan cu „ mi tabatin cu Mito tabata mas 


tanto for di e 
d e n 


tempo cu mi a bira activo 
politica. 


Ora mi pensa riba Mito Croes, mi ta pensa riba un Arubiano prestigioso 
cu tabata pensa mas leu cu solamente e interes di Aruba. 

No solamente Reino tabata importante p’e, y pa cual el a aporta masha 
hopi, pero e tahata increiblemente influyente tambe riba e tereno di 
Union Europeo, e lugar di Hulanda den dje, e lugar di Aruba den dje. 

Mi ta pensa cu poco persona tabata asina na altura di con tur e sistema 
di regla, pais y interes, ta cana mescos cu Mito Croes. 

E tabata enberdad un experto riba e tereno ey; nos ta bay haya su falta 
enormemente. 

Mi ta bay corda Mito Croes como un homber increibelmente trankil, 
simpatico y cu un gran prestigio. Un prestigio cu bo no ta asina numa. 

Prestigio no ta solamente gana conocemento; prestigio bo tin cu gan’e 
cu tempo, y esey el a haci. Aña tras di aña el a duna mi e impresion 
pa medio di su contribucionnan sabio cu “e homber aki sa di kico e ta 
papia.” 

Un hende asina ta hal oro y e ta un gran perdida pa Aruha, pa Reino 
y como tal tambe pa Hulanda; cu el a bay asina di repente.”, Jeroen 
Recourt a duna di conoce. 

Recourt ta un Huez di profesion y den representacion di partido politico 
Hulandes PvdA, e ta President di Comision den Tweede Kamer riba 
Relacionnan den Reino. 


Mi conoc’e como 
consehero y defen- 
sordieinteresnan 
di Aruba, pero 
semperriba un 
manera cu bo 
tabatapensa: 
“Hey, esey ta 
algo!” 

Esey no ta sola- 
mente yega y duna 
bo punto di bista, 
pero esey ta algo cu 
ta laga bo pensa.” 
Esey e por a haci suma- 
mente bon como miem- 

Lesnan di karate Japan Karate-Do Ryobu-Kai Aruba 

a cuminsa bek na Dojo Konishi 


AWOR cu vakantie gran- 
di ta tras di lomba y skol ta 
cuminsa, Dojo Konishi Ja- 
pan Karate-Do Ryobu-Kai 
Aruba kier a recorda tur 
su alumnonan cu lesnan 
di karate a cuminsa bek e 
siman aki riba e dianan y 
orarionan di custumber. 
Dojo Konishi ta spera cu 
tur hende a pasa un dushi 
vakantie y ta warda tur su 
alumnonan bek n’e lesnan 
cu yen di energia y animo! 
Alabez Dojo Konishi kier 
a invita tambe tur mucha 
y/of hende grandi cu ta 
interesa di cuminsa prac- 
tica e deporte di karate pa 
pasa libremente serca nos 
na EPB Hato dialuna, di- 
arazon of diabierna entre 
5.30pm y 7.30pm of pa 
tuma contacto cu Sensei 
Jose na 594-4767 of cu 
Sensei Ligia na 565-5377. 

Dojo Konishi kier a pro- 
becha tambe di e opor- 
tunidad aki y manda ainda 
palabranan di pabien y 
agradecimiento na Aruba 
Karate Bond (AKB) p’e 
tremendo campeonato 
cu a tuma lugar prome cu 
vakantie. 

Nos di Dojo Konoshi a 
keda hopi contento y satis- 
fecho cu e campeonato aki, 
caminda nos alumnonan 
a demostra e disciplina y 
e nivel cu ta rekeri di un 
practicante di karate. 
Banzai! 



Mainta 


www.facebook.coiTi/awemainta 


^ .www.awemainta.com 


#1 Online 



f Karat 


mi réSpiKt, 

Parke Brenchie Arends 
oficialmente habri pa publico 



NA principio di e siman aki a tuma lugar in- 
auguracion di Parke Brenchie Arends, pa cual 
e.o. durante un recepcion ameno unda famia, 
amistadnan sercano di famia y bisiñanan a 
honra e icono Arubano. 

Bruno Justiano “Brenchie” Arends a personi- 
fica e espirito di comercio, sentido comunitario 


y forsa Arubano, cu a sa di cana cu persever- 
ancia bou tur circunstancia. 

E parke ta un joya cu por wordo disfruta pa un 
y tur, un fusion di tokenan di antaño y elemen- 
tonan moderno. 

E ta un incentiva priva den cuadro di embeyeci- 


mento di Oranjestad. Parke “Brenchie” Arends 
a wordo construi riba un tereno priva, pero ta 
acesibel pa un y tur, tanto local y bishitante. 

Pueblo henter ta keda cordialmente invita pa 
bin keiro y disfruta di e bunita adquisicion na 
nos espacionan di diversion. 

FUNDACION Bernadina Growell orguyosamente ta anuncia nos di 
6 Festival di Cancion Tipico dedica na nos Mama di Cultura, sra. Ber- 
nadina Growell-Kock. 

E aña aki lo tin un homenahe special dedica na nos Tata di Cultura sr. 
Padu Lampe. 

E festival lo tuma luga awe diabierna 19 di augustus na Centro di Bario 
Brazil cuminsando pa 8:00pm. Nos kier enfatisa cu e cancionnan Ga- 
nado, lo fungi como e temanan oficial p’e gran Parada di Celebracion 
di Dia di Brazil. 


Fundacion Bernadina ta gradici famia di Bernadina, sr. Padu 
Lampe y famia, sr. Chico Harms di Centro di Bario Brazil, BID, 
Departamento di Cultura y su representante sr. John Freddy 
Montoya. 


Nos ta desea tur clase di exito y bendicion na tur participante. Nos ta 
gradici tur agrupacion musical, tipico, banda, cantantenan, fanatico, 
famia completo, prensa y Aruba en general pa boso tremendo sosten 
y participacion cu ta di sumo importancia pa cu e desaroyo y exito di e 
festival. Ta p’esey nos ta gradici cada un di boso p’e tremendo aporte 
y dedicacion pa cu nos cultura. 

Fundacion Bernadina Growell Kock ta presenta: 

Di 6 edicion Festival di Cancion Tipico dedica na Bernadina Growell 
Kock Aruba 19 di augustus 2016, Centro di Bario Brazil. 


# 

Agrupacion 

Cantante 

Titulo di Cancion 

Compositor 

0 

Participante infantil 

Angelou Felixienne Valentina 

“Pilar” 

Bemadina Growell-Kock 

1 

TACLA Tipico Alegre Kadushi 
Largo 

Priscilla Quant 

“Balansa” 

Bemadina Growell-Kock 

2 

TACLA Tipico Alegre Kadushi 
Largo 

Paulina Geerman 

“Tempo di mi tempo” 

Bemadina Growell-Kock 

3 

TACLA Tipico Alegre Kadushi 
Largo 

Emilee Geerman 

“Cunucu di Seit” 

Don Ramon Krozendijk 

4 

TACLA Tipico Alegre Kadushi 
Largo 

Jelisse Boekhout 

“Pilar” 

Bernadina Growell-Kock 

5 

TACLA Tipico Alegre Kadushi 
Largo 

Daphne Kelly-Matijn 

“Un soño” 

Bernadina Growell-Kock 

6 

TACLA Tipico Alegre Kadushi 
Largo 

Jason Kelly 

“Esaki ta mi cos” 

Jason Kelly 

7 

Sodo y Cuero 

Betty Werleman 

“Ken ta Bemadina” 

Betty Werleman 

8 

Tipico Sorpresa 

Andres Maduro 

Jancuman bo tin cu casa awor 

Andres Maduro 

9 

Sensacion del Caribe 

Hubert Ras 

“Tuma tur” 

Casin Giel. 

10 

Sensacion del Caribe 

Donny Schwengle 

“Rubiano bo ta” 

Vicente Kelly 

11 

Sensacion del Caribe 

Benito Casuela 

“Tanto bal bo tey” 

Bernadina Growell-Kock 

12 

Sensacion del Caribe 

Lourdes Stamper 

“Nami un chens” 

Padu del Caribe 

13 

Sensacion del Caribe 

Selma Helder 

“Mi unico amor” 

Bernadina Growell-Kock 

14 

Sensacion del Caribe 

Lucia Thiel 

“Na un distancia” 

Bemadina Growell-Kock 

15 

Sensacion del Caribe 

Sasha y Angelo Koolman 

Un canto pa nos Mama di 

Cultura 

Sasha y Angelo Koolman 

16 

Sensacion del Caribe 

Eddy Casuela 

“Corda riba dje” 

Eddy Casuela 

17 

Los Amicales 

Roberto Orman 

“Mi Amba” 

Carmelo Heyer 

18 

Los Amicales 

Jeanette Boezem 

“Azijn Banana” 

Vicente Kelly. 

19 

Los Amicales 

Mando Marin. 

“Lo bo yora bo amor.” 

Autor desconoci. 

20 

Tipico Candela 

Robert Frank. J. Maduro 

“Mosa di mi Alma” 

Jhon Freddy. T. Montoya 


Pa mas informacion por tuma contacto libremente cu cualkier 
miembro di fundacion of cerca sr. Jhon Freddy Montoya na number 
565-69-03, of cerca sra. Lena Orman na number 565-11-45. 

Departamenlo di Enseñansa cu proyecto riba tereno 
di Educacion Basico "Focus op Geletterdheid" 


NAmaart 2016, Departamento di Enseñansa 
Aruba a cuminsa cu e proyecto di Educacion 
Basico: “Focus op Geletterdheid” riba tereno 
di Enseñansa pa Adulto. 

E proyecto aki tin como meta pa hisa e grado 
di educacion di adulto na Aruba. 

E grupo meta ta e adulto cu ta biba na Aruba 
cu no a alcansa e nivel final di ciclo basico di 
educacion secundario (seis aña di scol primario 
y dos aña di ciclo basico di MAVO/EPB). 

E proyecto aki ta wordo subsidia dor di Fondo 
Desaroyo Arubano (FDA) y lo sigui te decem- 
ber2016. 

E producto final lo ta un documento di conseho 
y un “meerjarenplan” enfoca rib’e sistema di 
alfabetisacion cu lo mester wordo aproba pa 
Minister di Enseñansa. 

Esaki cu e proposito pa hisa e nivel di alfabe- 
tismo di e poblacion di adulto na Aruba. 
Asina lo promove oportunidad pa crecemento 
riba tereno laboral, continuacion di estudio y 
miho integracion den nos comunidad p’e ciu- 
dadano Arubiano. 

Na mei 2016, Departamento di Enseñansa 
a organisa varios encuentro. Stakeholders 
di diferente departamento publico hunto cu 
Departamento di Enseñansa y Adviesbureau 
CINOP di Hulanda a reuni pa intercambia idea. 


Na prome instante e diferente encuentronan a 
tuma luga pa cera conoci cu e tereno di ense- 
ñansa pa adulto y pa haya sa kico ta existi caba 
na Aruba riba tereno di enseñansa pa adulto. 

Considerando e necesidad pa bay mas a fondo 
cu mas stakeholder rib’e topico y e necesidad 
pa obtene input respecto e establecimento di 
un sistema di alfabetisacion na Aruba, Depar- 
tamento di Enseñansa Aruba ta organisa na 
Aruba Marriott Resort un conferencia diabi- 
ema 19 di augustus 2016 cu varios stakeholder 
rib’e topico menciona. 

E personanan cu lo forma parti di e conferencia 
aki ta forma parti di diferente organisacion 
(semi) priva, fundacion y departamento pu- 
blico. 

Rib’e dia aki lo tuma luga workshop riba varios 
topico y alabes lo tin dialogo entre diferente 
organisacion p’asina e expertonan comparti 
nan conocemento, necesidad y locual ta con- 
sidera prioridad rib’e topico di alfabetisacion 
pa adulto. 

Adviesbureau CINOP di Hulanda lo ta presente 
pa contribui cu su experticio rib’e tereno aki. 

Unabes cu adkiri tur e informacionnan ricibi 
durante e conferencia lo traha un documento 


di conseho y un “meerjarenplan” cu lo wordo 
presenta na Minister di Enseñansa pa apro- 
bacion. 

Na final di november 2016 lo oficialmente 
presenta e conseho y plan aproba durante un 
otro conferencia. 

Departamento di Enseñansa Aruba kier a 
gradici tur hende cu ta forma parti di e organ- 
isacionnan publico, fundacionnan y e sector 
priva pa e sosten ricibi y ta spera di por conta 
cu nan sosten den e fase di implementacion. 
Alabes, Departamento di Enseñansa Aruba ta 
desea tur actor exito cu e conferencia impor- 
tante aki. 



Enseñansa pa Adulto 


Riba 4 di september venidero 

Dia Deportivo na torono di Bubali cu dushi barbocuo 


DIRECTIVA SV Bubali ta informa districto di Noord y Aruba en gen- 
eral cu diadomingo 4 di september venidero lo tin un Dia Deportivo na 
tereno di Bubali cuminsando di 9:00am mainta te den laat di atardi. 

For di 9:00am te cu ll:00am, Voetbaldagen 4x4 Mini Baby y Baby 
riba 10 mini veld. 

Di 11: lOam te cu 1: lOpm, Voetbaldagen 4x4 Lifida A y Lifida B. 

Di 12:00pm te cu 3:00pm, Bubali ta bendiendo un dushi plato di 
Barbecue, sin lubida nos cushina y bar ni di papia mes si diadomingo 


dia 4 di september ta bira un dia familiar pa grandi y chikito p’e famia 
grandi di Bubali. 

Pa 2:00pm ta cuminsa cu e weganan di bario manera Bubali, Koyari, 
Pos Abou, Washington, futbol di Veterano, futbol Damas y final di 
weganan di Bario. 

Ta bay tin wega di domino, biljard y competencia futbol di mesa. 
Dino Jump, DJ y atardi ta cera cu un Caha di Orgel y un banda pa cera 
anochi den BSC. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 




www.facebook.coin/awemainta 


^ 583-1400 


'i 


J 


583-1444 

















34 


AWEMainta Diabierna, 19 Augustus 2016 


Cumana #44 
E; royalfuneralhome@hotmail.com 





Tel: 586-4444 / 733-2906 
/ 593-0857 / 731-5847 


"Dios ta annor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

A bai sosega den brasa di Señor: 



Juan Inocentio Arends 

Mihor conoci como" Juancho"of "Chito" 
*08-05-1942-t16-08-2016 


Na nomber di su: 
Tata: 

Mama: 

Yiu na Bonaire: 
Nietanan: 


tHoze Arends 

tAntonia Arends-Tromp 

Raisa y Gabriel van Arneman-Martis y 

famia 

Cassidy, Melani y Kaitlyn 


Demas yiunan y nieto(a)nan 


Rumannan: Vda. Clarita Simeleer-Arends y famia 

tMaria y Willy Kelly-Arends y famia 
Pedro y Mena Arends-Semeleer y famia 
Theresita Arends y famia 
Vicente y Glenda Arends y famia 
Anna Arends y famia 

Tantanan: Eliza Lacle-Arends y famia 

Theresita Trimon-Arends y famia 


Sobrino- y sobrinanan, sobresobrino(a)nan, primo- y 
primanan. 

Amigonan: Betto Dijkhoff, 

Dominico De Cuba, 

Theo Dijkhoff 

Cocinera: InaTrompy famia 


Ex-coleganan musico 

Su compañero(a)nan y staff y personal Stichting Thuiszorg 
Jaburibari. 


Demas famia : Arends, Tromp, van Arneman-Martis, 
Simileer, Kelly, Semeleer, Geerman, Blanco,Trimon, Lacle, 
Heyde, Zievinger, Lattig, Boezem, Maduro, Marchena, 
Arenas, Wolff, Donata, Giel, Martis, Boekhoudt, 
Kleinmoedig. 

Ta invita tur famia, amigo- y amiganan y demas conocirnan 
pa asisti na acto di entiero cu lo tuma lugar diabierna 19 di 
Augustus, 2016 di 9'or pa 11 'or di mainta na Royal Funeral 
Home. Despues lo sali pa Santana Catholico di Noord. 

Adres y dia pa condolencia: 

Diahuebs 18 di Augustus, 2016 di 7'or pa 9'or di anochi na 
Royal Funeral Home. 

Nos ta pidi disculpa si den nos tristeza nos por a lubida un 
of masfamia. 

Cumana 76 
OranJestad,Aruba 
Tel: 588-6699 
Fax: 588-6698 
Cel : 593-0857/560-1403 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 



Jessica Joselyn Jacintha 
Ras Zievinger 

Mihor conoci como" Jessy"of "Jetta" 
*27-11-1981 -t15-08-2016 


Acto di entiero lo wordo anuncia despues 



Cumana 76 
OranJestad,Aruba 
Tel: 588-6699 
Fax: 588-6698 
Cel : 593-0857/560-1403 


"To every thing there is a season, and a time to every 
purpose underthe heaven: 

A time to born, and a time to die" 

Ec3:1-2 

It is with deep sadness and sorrow that we announce 
the passing of: 



George Edward Godet 

Better known as"Dada" 

*15-01-1934-t18-08-2016 

Date and place of funeral will be announced later 



facebook 


























































AWEMainta Diabierna, 19 Augustus 2016 


35 


Fundacion Pa Nos Muchanan 
ta desea tur mucha un bon aña 
escolar 2016-2017! 


FUNDACION 



EDUCACION y enseñansa ta forma e Base Firme pa e futuro pilarnan di Aruba: 
nos muchanan. 

Cuminsando awe, mayor- y docentenan ta forma un team cu e meta pa hunto guia y 
motiva nos muchanan cu nan tareanan di scol. 

P’e motibonan aki, Fundacion Pa Nos Muchanan lo sigui ofrece conseho y guia na 
mayornan, lidernan, docentenan y otro educadornan, pa conhuntamente haci esaki 
bira realidad. 

“Have a great year!” 


Pa mas informacion, por yama na number di tel. 588-0856/583-4247, e-mail na info@ 
fpnm.aw. “like” e pagina di Facebook, of subi www.fpnm.aw. 




Play, 

Learn 

and 


Grow. 




• • 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Dios ta amor... y amor ta Dios. Maske mi no ta na e mundo 
aki, tur dia lo mi ta banda di boso curazon, mi por stens di 
loke señorta hasi" 

Salmo33 

Cu inmenso tristeza na nos curazon, pero conforme cu 
boluntad di Dios nos ta participa fayecemento di nos querida 
Mama,Wela, 

Bisa Wela y Ruman & Suegra: 



Sra. Agnes Bremer-Dijkhoff 

Vuida di: Sr. Bruno Bremer 


Na nomber di 

Su yuinan stima: Ingrid Bremer 

Esther y Jorge Jacquin-Bremer 

Nieto y nietanan stima: Sulayka y Giovanni Laclé-Tromp 

Jorgeney JordrickJacquin 


Bisa nietanan stima: Stephany y Thalia Lacle 


Rumanan: Imelda Dijkhoff y famia 

Andres y Emma Dijkhoff y famia 
Julieta Maduro y famia 
Josepha Dijkhoff 
Maikel y Maria Dijkhoff-Maduro 


Sobrina y sobrino nan, prima y primo nan, Iha nan, comer y 
comper nan, su amigo/a nan, staff, directiva, voluntario nan 
stima di Funari y demas amistades nan. 


Su ayudantenan cu a cuide cu hopi amor. 


Demasfamia: Bremer, Dijkhoff, Jacquin,Tromp, Laclé, 
Maduro, Geerman, Petrochi, Heide. 


Ta invita pa asisti na e acto di entiero di nos difunta stima cual 
lo tuma lugar Diabierna 19 augustus 2016 for di 9:00 -11:00 
am na Aurora Funeral Home y despues pa Santana Catholico 
na Paradera. 


Un donacion pa Stichting "Funari"lo ta altamente aprecia. 


Nos disculpa si den nos tristeza nos por a lubida un of demas 

famia. 

Nos ta lamenta cu despues di entiero nos no por tuma 
condolencia na cas. 

Minister Michelle Hooyboer riba prome dia di scol Ban hunto supera e resultadonan di aña pasa 

Lo traha pa haci e aña escolar 2016-2017 
mesun exitoso cu aña anterior 



“MI a topa cu hopi cara awa, tin tabata tristo pero mayoria contento. 
Cu e animo ey nos ta cuminsa hunto e aña escolar nobo, cu un compro- 
miso colectivo pa na final logra miho resultadonan den nos enseñansa”, 
asina Minister Michelle Hooyboer-Winklaar a bisa cu un bos alegre y 
un cara contento riba e prome dia di scol. 

Gobierno a probecha den e temporada di vakantie pa drecha scol, basha 
asfalt, drecha e situacionnan mas urgente y garantisa cu e scolnan ta 
den miho condicion posibel pa ricibi studiantenan den e aña escolar 
nobo, 2016-2017. 

Tambe a probecha pa sigui cu e proyecto di “Summer School” pa )mda 
alumnonan drentando HAVO pa ta miho prepara pa e trayecto nobo y 
mas dificil den nan educacion. 

Esaki ta dunando masha bon resultado y ta nota tur aña cu tin mas 
interes. 

Prome dia di scol semper ta habri cu sentimentonan mixto, tanto di e 
muchanan nervioso, cu ta yora, cu no kier bay laga nan mayornan, cu 
ta haya falta di vakantie, cu ta timido pa e docente nobo y studiantenan 
nobo, mientras cu di otro banda tin studiantenan contento, entusiasma 
y cu hopi dinamismo pa studia miho posibel pa logra miho punto pa 


por alcansa nan metanan. 

E sector di enseñansa na Aruba ta grandi y ta conta cu mas o menos 
21.000 studiante, cuminsando for di e nivel di mas jong te na e nivel 
di mas halto, sin distingui edad. 

Aruba ta conta cu mas di 1800 docente, parti den 83 diferente scol. 
Aña escolar 2015-2016 a termina bon, den sentido cu e resultadonan 
general tabata miho cu e añanan escolar anterior. 

Tambe Gobierno ta orguyoso di anuncia cu mas studiante a scoge pa 
sigui studia den enseñansa superior den exterior, tanto den region, 
Merca, Canada y cu e mayoria bayendo Hulanda. 

E tendencia aki ta positivo pasobra locual nos planta awe, ta cosecha 
mayan, ora cu mas hoben regresa Aruba cu un educacion superior, 
universitario of mas halto. 

“Studiantenan, mayornan, docentenan, tur hende envolvi den ense- 
ñansa, laga nos traha hunto pa logra lo miho pa nos studiantenan. 
Mas ciudadano bon studia nos produci, mas grandi e oportunidadnan 
ta pa Aruba sigui progresa y logra tur nos metanan riba tur tereno”, 
asina Minister Michelle Hooyboer-Winklaas a termina bisando den un 
tono di orguyo. 

Educacien Basice ta 
un dereche di nes lur 



DIABIERNA 19 di september, Departamento di Ense- 
ñansa Aruba ta organisa un conferencia den cuadro di 
Enseñansa pa Adulto. 

E conferencia p’e proyecto “Educacion Basico: Focus 
op Geletterdheid” tin como meta pa hunto cu diferente 
stakeholders di organisacionnan (semi) priva, funda- 
cionnan y departamentonan publico yega na un conseho 
y un “meerjarenplan” pa un sistema di alfebetisacion 
pa Aruba. 

E meta di Educacion Basico ta pa edifica cada ciudadano 
riba nos isla, creando posibilidadnan di desaroyo per- 
sonal y laboral, dor di stimula inclusion den nos ense- 
ñansa no obstante edad. 

Mirando e importancia di e proyecto aki pa nos comu- 
nidad y e posibilidadnan social y laboral cu e ta crea, 
Minister Michelle Hooyboer-Winklaar ta gradici tur 
stakeholders pa cu nan aporte valioso na esaki. 

E bunita proyecto aki sin duda algun lo genera su fru- 
tonan den nos comunidad y lo yuda aporta na hisa e 
grado di educacion di adulto na Aruba. 


Si e amienda proponi di ordenansa nacional ser pasa pa Staten 

Rainbow Warriors International ta preparando proceduranan 
pa revoca e ley pa regula All-lnclusive na Aruba 


RIBA 17 di augustus a entrega un carta na 
Staten notificando Parlamento di Aruba cu 
Rainbow Warriors Core Foundation lo invoca 
tur procedura, y medio legal disponibel tanto 
na nivel nacional como internacional pa re- 
voca e ley intenciona pa regula All-Inclusive 
na Aruba. 

E ley proponi cu ta un amienda di Vergun- 
ningsverordening ta un intento mal concebi pa 
regula un industria cu cada dia mas no por ser 
regula, ya cu cada dia mas e ta ser determina pa 


escogencia di e consumidor, tecnologiay trend 
nobo den biahe y turismo y “global risks and 
threat assessments” cu ta impacta escogencia y 
opcion di tanto e biahero como e industrianan 
di biahe y turismo mes. 

De un pais democratico cu ta un estado di 
derecho e organo legislativo tin e deber pa 
percura cu ta salvaguardia e derechonan y 
libertadnan fundamental y pa cualkier propu- 
esta di ley no mishi cu e fundeshi di e estado 
di derecho, leynan local y tratadonan interna- 


cional vigente. 

Por medio di e mandato duna na nos como 
defensor di derecho humano pa Naciones Uni 
y Union Europeo nos ta saliendo na vanguardia 
di tal derechonan y libertadnan. 

Den wega ta e bienestar social y economico 
di henter e poblacion di e isla di Aruba, cual 
interesnan no ta ser sirbi cu e ley proponi pa 
regula All-Inclusive, ya cu e lo destrui e unico 
pilar solido di nos economia, esta turismo. 



ORGANISADORNAN di e Concierto Dominical Donny Laclé pa motibonan 
improvisto mester a pospone e Concierto Dominical di 28 di augustus pa 
diadomingo 4 di september pa mesun ora na Biblioteca Nacional. 

Mas informacion tocante e programa lo sigui despues. 

